**ZMLUVA O DIELO**

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov

**MEDZI**

**Obchodné meno: Košická Futbalová Aréna a.s.**

Sídlo: Pri prachárni 13, 040 11 Košice - mestská časť Juh, Slovenská republika

IČO: 47 845 660

DIČ: 2024132704

IČ DPH: SK2024132704

Zapísaná v: Obchodnom registri Okresného súdu Košice I

v odd. Sa

vo vložke č. 1636/V

V mene ktorej koná: Mgr. Marcel Gibóda, predseda predstavenstva

Mgr. Dominik Karaffa, člen predstavenstva

Mgr. Marián Horenský, člen predstavenstva

bankové spojenie: Všeobecná úverová banka, a.s.; skrátený názov: VÚB, a.s.

IBAN: SK78 0200 0000 0036 0745 0853

SK89 0200 0000 0035 8891 0657

SWIFT/BIC: SUBASKBX

(ďalej len„**Objednávateľ**“)

#### a

**Obchodné meno: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Sídlo: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

IČO: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

DIČ: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

IČ DPH: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Zapísaná v: Obchodnom registri **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

v odd. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

vo vložke č. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

V mene ktorej koná: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

bankové spojenie: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

IBAN: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

SWIFT/BIC: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(ďalej len„**Zhotoviteľ**“)

(Objednávateľ a Zhotoviteľ spoločne ako„**Zmluvné strany**“ a každý z nich samostatne ako „**Zmluvná strana**“)

Zmluvné strany vyhlasujú, že sú spôsobilé na právne úkony a v tejto zmluve o dielo (ďalej len „**Zmluva**“) s nasledujúcim obsahom vyjadrujú svoju slobodnú, vážnu a spoločnú vôľu

**PREAMBULA:**

1. Objednávateľovi v postavení stavebníka bolo dňa 09.11.2018 vydané obcou Čaňa, ako príslušným stavebným úradom prvého stupňa stavebné povolenie č. 445/2018-Ča, ktoré sa stalo právoplatným dňa14.12.2018 (ďalej len „**Stavebné povolenie**“) pre stavbu futbalového štadióna “Košická futbalová aréna“ (ďalej len „**Stavba KFA**“).
2. Objednávateľ je vlastníkom hmotných nosičov projektovej dokumentácie k Stavbe KFA a projektovej dokumentácie k dostavbe Stavby KFA, a súčasne disponuje súhlasmi na použitie projektových dokumentácií (licenciami).
3. Objednávateľ v postavení objednávateľa uzatvoril so zhotoviteľom AVA-stav, s.r.o.,so sídlom Puškinova 700/90, 924 01 Galanta, IČO 43 989 268 a OHL ŽS Slovakia, a.s.,so sídlom Tuhovská 10722/29, 831 06 Bratislava, IČO 31 365 701 (ďalej spolu len „**Pôvodný** **zhotoviteľ**“) ku dňu 17.04.2018 zmluvu o dielo na projektovanie a výstavbu futbalového štadióna (ďalej len „**Pôvodná zmluva o dielo**“).
4. V zmysle Pôvodnej zmluvy o dielo bola zrealizovaná len časť Stavby KFA, pričom výstavba tribúny B a tribúny D sa nezrealizovala.
5. Objednávateľ v pozícii objednávateľa uzavrel so spoločnosťou AVA-stav, s.r.o. so sídlom Puškinova 700/90, 924 01 Galanta, IČO 43 989 268 (ďalej len „**Aktuálny zhotoviteľ**“) v pozícii zhotoviteľa zmluvu o dielo zo dňa 20.02.2023 (zverejnená v Centrálnom registri zmlúv na tomto odkaze: <https://crz.gov.sk/zmluva/7533910/>) pre stavbu ***„Košická futbalová aréna – dostavba tribún“*** (ďalej len „**ZoD dostavba tribún**“), a to na dostavbu Stavby KFA v rozsahu tribúny B a tribúny D a rohov tribún AB, BC, CD, AD (ďalej len „**Zostávajúce tribúny**“).
6. Dňa *[doplní verejný obstarávateľ v rámci postupu pred uzatvorením zmluvy]* bola zo strany Objednávateľa vystupujúceho v právnom postavení verejného obstarávateľa podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) vyhlásená súťaž na obstaranie nadlimitnej zákazky – stavebné práce: „***Košická futbalová aréna – Dostavba tribún - Slaboprúdové zariadenia*“** ktorej oznámenie o vyhlásení verejného obstarávania bolo uverejnené dňa *[bude doplnené v rámci postupu pred uzatvorením zmluvy]* vo Vestníku verejného obstarávania č. *[bude doplnené v rámci postupu pred uzatvorením zmluvy]* pod označením *[bude doplnené v rámci postupu pred uzatvorením zmluvy]* (ďalej len „**Súťaž**“).
7. Ponuka Zhotoviteľa predložená do Súťaže bola na základe podmienok a kritérií Súťaže vyhodnotená ako úspešná a Objednávateľ túto ponuku Zhotoviteľa prijal.
8. Zmluvné strany týmto pristupujú k uzatvoreniu tejto Zmluvy v záujme dostavby Stavby KFA v rozsahu dodávky a montáže koncových zariadení slaboprúdovej infraštruktúry v Zostávajúcich tribúnach.

**TAKTO:**

1. **PREDMET ZMLUVY**
   1. Predmetom tejto Zmluvy je úprava práv a povinností Zmluvných strán v súvislosti so zhotovením DIELA – dodávky a montáže koncových zariadení slaboprúdovej infraštruktúry v Zostávajúcich tribúnach v rámci dostavby časti futbalového štadióna KOŠICKÁ FUTBALOVÁ ARÉNA definovaného v článku 2. tejto Zmluvy.
   2. DIELO bude zhotovené ako celok v rámci prebiehajúcej dostavby časti futbalového štadióna KOŠICKÁ FUTBALOVÁ ARÉNA podľa podmienok tejto Zmluvy vrátane odskúšania a uvedenia DIELA do prevádzky.
2. **DIELO**
   1. DIELOM sa rozumie:

* zrealizovanie dodávky a montáže koncových zariadení slaboprúdovej infraštruktúry v Zostávajúcich tribúnach v rámci dostavby Stavby KFA, vrátane jej odskúšania a oživenia týchto zariadení pripojením do existujúcich prevádzkových sietí podľa projektovej dokumentácie a výkazu výmer; DIELO zahŕňa aj dodávky a montáže, ktoré síce nie sú v Zmluve uvedené, ale sú nevyhnutné na stabilitu a dokončenie DIELA, jeho spôsobilosť na kolaudáciu alebo na bezpečnú a správnu prevádzku DIELA. Oživenie zariadení sa realizuje pripojením do existujúcich prevádzkových sietí, ktoré sú plne funkčné a pracujú na základe parametrov UEFA kat. 4, podľa. Po montáži, pripojení a oživení koncových zariadení musia aj tieto kompletné siete spĺňať parametre UEFA kat. 4. Pripojené koncové zariadenia musia byť preto kompatibilné s jestvujúcimi sieťami. Jestvujúce siete sú nasledovné:

CCTV AVIGILON

EPS ESSER

EZS GALAXY

HSP ESSER HONEYWELL

ŠK CISCO

ACS VV SKIDATA

* zabezpečenie všetkých potrebných certifikátov, atestov, skúšobných protokolov, revíznych správ, tlakových skúšok a iných dokumentov s výnimkou vyjadrení orgánov dotknutých v kolaudačnom konaní pre účel kolaudácie dostavby Stavby KFA (ďalej len „**Dokumentácia pre kolaudačné konanie**“) ako aj inej dokumentácie uvedenej v tejto Zmluve,
* zabezpečenie všetkých materiálov, technologických zariadení, vybavenia a iné zariadenia potrebného na riadnu dodávku a montáž koncových zariadení slaboprúdovej infraštruktúry v Zostávajúcich tribúnach v rámci dostavby Stavby KFA,
* zhotovenie DIELA do štádia umožňujúceho kolaudáciu Stavby KFA v zmysle Stavebného povolenia po právnej a technickej stránke a v súvislosti s tým odovzdanie Dokumentácie pre kolaudačné konanie,
* vypracovanie projektu skutočného vyhotovenia,

a to všetko v rozsahu Zostávajúcich tribún.

* 1. Zhotoviteľ zodpovedá v plnom rozsahu za to, že dostavaná Stavba KFA v rozsahu DIELA podľa tejto Zmluvy bude spôsobilá prevádzky a užívania v zmysle tejto Zmluvy a bude spĺňať všetky podmienky v zmysle platných právnych predpisov pre získanie kolaudačného rozhodnutia.
  2. Základné údaje o DIELE:

stavba: **„KOŠICKÁ FUTBALOVÁ ARÉNA“**

lokalita: Pri prachárni 13, 040 11 Košice – mestská časť Juh

investor: Košická Futbalová Aréna a.s.

1. **SPÔSOB VYKONANIA DIELA**
   1. Zhotoviteľ sa zaväzuje vykonať DIELO so všetkou odbornou starostlivosťou, dôkladnosťou a odbornosťou, ktoré sa dajú očakávať od kvalifikovaného a kompetentného Zhotoviteľa, ktorý má skúsenosti s realizáciou prác podobného charakteru a rozsahu. Zhotoviteľ je povinný práce na vykonávaní DIELA uskutočňovať pod vedením odborne spôsobilých osôb riadiacich vykonávanie jednotlivých profesií.
   2. Zhotoviteľ je povinný vykonať DIELO riadne, včas a tak, aby bolo vykonané v súlade s/so
2. touto Zmluvou,
3. všeobecne záväznými právnymi predpismi,
4. technologickými predpismi, technickými normami a slovenskými technickými normami, a to aj v prípade, ak nie sú právne záväzné,
5. podmienkami pre 4. kategóriu štadióna UEFA prioritne podľa „Smernice UEFA pre infraštruktúru štadiónov – UEFA 2018“ a „Smernice SFZ o infraštruktúre štadiónov 2022 zo dňa 2. apríla 2019“. V prípade rozporu „Smernice UEFA pre infraštruktúru štadiónov – UEFA 2018“ a „Smernice SFZ o infraštruktúre štadiónov 2022 zo dňa 2. apríla 2019“ má prednosť „Smernica UEFA pre infraštruktúru štadiónov – UEFA 2018“,
6. projektovou dokumentáciou k Stavbe KFA v rozsahu DIELA, ktorú vypracoval HESCON s.r.o., so sídlom Nám. sv. Anny 20C/7269, 911 01 Trenčín, IČO 43 900 658 (ďalej len „**HESCON**“) pod názvom *PD HESCON 6.6.2023 Slaboprúdové zariadenia* a *PD TV, Predlženie kabeláže* (ďalej len „**PD slaboprúdové zariadenia a predĺženie kabeláže**“)
7. projektovou dokumentáciou k Stavbe KFA, ktorú vypracoval HESCON, a ktorá predstavuje projekt dostavby Stavby KFA vrátane sedadiel a koncových prvkov slaboprúdov a výkazu výmer k tomuto projektu pod názvom *20230522-DRS\_II.III. Etapa\_KFA\_Rev06* (ďalej len „**DRS\_II.III. Etapa**\_**KFA\_Rev06**“) (PD slaboprúdové zariadenia a predĺženie kabeláže a DRS\_II.III. Etapa\_KFA\_Rev06 etapa ďalej len „**Projektová dokumentácia**“),
8. Stavebným povolením a s vyjadreniami dotknutých orgánov v územnom konaní a v stavebnom konaní,
9. s opisom predmetu zákazky a s ďalšími súťažnými podkladmi v procese verejného obstarávania na vykonanie DIELA,
10. vysvetleniami súťažných podkladov podaných Objednávateľom v procese verejného obstarávania na vykonanie DIELA,
11. Ponukou (vrátane cenovej tabuľky – výkazom výmer (rozpočtom)) Zhotoviteľa podanou Zhotoviteľom ako uchádzačom v procese verejného obstarávania na vykonanie DIELA.

Dokumenty tvoriace Zmluvu vrátane jej príloh je potrebné chápať ako vzájomne sa vysvetľujúce. Pre účely interpretácie majú prednosť dokumenty uvedené v písmenách a), b) c), d) e) a h) a i) pred ostatnými dokumentmi. Projektová dokumentácia má vzhľadom na jej vývoj a časovú postupnosť nasledovné poradie čo sa týka záväznosti:

1. DRS\_II.III. Etapa\_KFA\_Rev06,
2. PD slaboprúdové zariadenia a predĺženie kabeláže,.

V prípade, že po účinnosti Zmluvy dôjde k zmene akéhokoľvek predpisu vzťahujúceho sa na DIELO, Zhotoviteľ sa zaväzuje tieto predpisy splniť.

* 1. Zhotoviteľ podpisom tejto Zmluvy potvrdzuje, že sa riadne oboznámil s rozsahom a povahou DIELA, že sú mu známe a disponuje všetkými podkladmi na to, aby riadne zrealizoval DIELO podľa tejto Zmluvy, a že správne vyhodnotil všetky práce trvalého a dočasného charakteru, ktoré sú nevyhnutné pre riadne splnenie jeho záväzkov podľa tejto Zmluvy.
  2. Všetky činnosti nevyhnutné pre vykonanie DIELA a odstránenie jeho vád a nedorobkov sa musia uskutočňovať bez zbytočného obťažovania verejnosti alebo tretích osôb, a to najmä hluk, prach, pach, vibrácie, svetlo, chemické a obdobné látky.
     1. **Súčinnosť Zhotoviteľa.** Zhotoviteľ týmto vyhlasuje a berie na vedomie osobitnú povinnosť k súčinnosti a komunikácii za účelom vykonania a dokončenia DIELA, pričom je povinný poskytnúť všetku svoju bezprostredne potrebnú súčinnosť do takej miery, aby došlo k dokončeniu DIELA, k odovzdaniu DIELA a ku kolaudácii Stavby KFA. Zhotoviteľ ďalej vyhlasuje, že úmyselne nevystaví neposkytnutím svojej súčinnosti alebo opomenutím svojej povinnosti DIELO nebezpečenstvu vzniku škody. Zhotoviteľ sa zaväzuje v prípade zániku Zmluvy (splnením, spôsobom nahradzujúcim splnenie alebo z iného dôvodu) poskytnúť všetku súčinnosť a dokumentáciu nevyhnutnú k dokončeniu DIELA tretími osobami a jeho kolaudácii. Na základe takto stanovenej súčinnosti Zhotoviteľa a pokynov od Stavebného dozoru je Zhotoviteľ povinný zabezpečiť, vykonať alebo vytvoriť také podmienky pre Objednávateľa, tretie osoby poverené Objednávateľom alebo tretie osoby oprávnené na základe iného právneho titulu zo strany Objednávateľa, vrátane príslušných orgánov verejnej správy, aby došlo k dokončeniu DIELA, k odovzdaniu DIELA a ku kolaudácii Stavby KFA.
  3. Zhotoviteľ sa zaväzuje, že nebude neodôvodnene obmedzovať potreby verejnosti ani prístupu a nerušenému užívaniu Stavby KFA a okolia Stavby KFA vrátane všetkých ciest a chodníkov. Zhotoviteľ je povinný predchádzať vzniku takýchto obmedzení a zaväzuje sa odškodniť Objednávateľa v prípade vzniku akejkoľvek škody, straty alebo iných výdavkov ako dôsledku vzniknutých obmedzení.
  4. Súčasťou záväzku Zhotoviteľa zhotoviť DIELO je postupovať v súlade s podkladmi poskytnutými Objednávateľom v zmysle bodu 3.2 Zmluvy. Objednávateľ oboznámil a odovzdal Zhotoviteľovi v papierovej a elektronickej podobe Projektovú dokumentáciu ako aj všetku dokumentáciou súvisiacu s projektom DIELA, pričom Zhotoviteľ nemá žiadne výhrady a pripomienky okrem tých, ktoré vzniesol pri verejnom obstarávaní a podpisom tejto Zmluvy vyhlasuje, že sa oboznámil so všetkými súťažnými podmienkami Objednávateľa, ktoré týmto bez výhrad akceptuje. Pre vylúčenie pochybností berie Zhotoviteľ na vedomie, že z titulu prípadných vád Projektovej dokumentácie alebo inej dokumentácie súvisiacej s projektom DIELA mu voči Objednávateľovi nevznikajú žiadne nároky, najmä nárok na náhradu škody, nárok na vydanie bezdôvodného obohatenia, nárok na náhradu nákladov, nárok na zvýšenie Zmluvnej ceny ani nárok Zhotoviteľa na predĺženie lehoty na zhotovenie DIELA. Zhotoviteľ je oprávnený používať odovzdanú dokumentáciu výlučne na činnosti súvisiace s vykonávaním DIELA a pri týchto činnostiach je povinný zabezpečiť jej ochranu.
  5. Počas vypracovávania akejkoľvek Dokumentácie Zhotoviteľa je Zhotoviteľ povinný na mesačnej báze informovať Objednávateľa o stave jej rozpracovanosti a jej špecifikáciách v súlade so schvaľovacím procesom v zmysle bodu 14.2 Zmluvy. Žiadna zmena dokumentácie nesmie byť vykonaná bez predchádzajúceho písomného súhlasu Objednávateľa.
  6. Zhotoviteľ je povinný, kedykoľvek ho o to stavebný dozor požiada, predložiť podrobnosti o opatreniach a postupoch, ktoré navrhuje použiť za účelom vyhotovenia DIELA. Žiadna zmena týchto opatrení a postupov nesmie byť vykonaná bez predchádzajúceho písomného súhlasu Objednávateľa.
  7. Dokumentácia Zhotoviteľa vypracovaná Zhotoviteľom, alebo vydaná tretími osobami a majúca súvislosť s vykonávaním DIELA podľa tejto Zmluvy je akákoľvek dokumentácia, ktorú Zhotoviteľ vypracuje, zabezpečí alebo získa iným spôsobom a ktorá je potrebná na vykonanie, užívanie a kolaudáciu Stavby KFA (ďalej len „**Dokumentácia Zhotoviteľa**“). Zhotoviteľ zodpovedá za nebezpečenstvo škody na Dokumentácii Zhotoviteľa do jej odovzdania Objednávateľovi.

Dokumentácia Zhotoviteľa

1. musí byť vyhotovená v slovenskom a/ alebo českom jazyku, resp. Zhotoviteľ musí na svoje náklady zabezpečiť jej úradný preklad do slovenského jazyka; rozhodujúci je vždy úradný preklad do slovenského jazyka,
2. je vlastníctvom Objednávateľa, a Objednávateľ je oprávnený na výkon majetkových práv z nej plynúcich a Zhotoviteľ ju nesmie použiť bez písomného súhlasu Objednávateľa na iný účel ako v súvislosti s touto Zmluvou.

Zhotoviteľ je povinný na požiadanie Objednávateľa odovzdať mu požadovaný počet kópií Dokumentácie Zhotoviteľa alebo jej časti. V prípade, ak Objednávateľ zistí vadu v Dokumentácii Zhotoviteľa, je Zhotoviteľ povinný zabezpečiť jej odstránenie bez zbytočného odkladu po tom, ako bol na to zo strany Objednávateľa upozornený.

* 1. Zhotoviteľ je povinný v prípade potreby zabezpečiť potrebné inžinierske činnosti vrátane zabezpečenia všetkých úradných povolení a súhlasov potrebných k riadnemu vykonaniu DIELA s výnimkou kolaudácie DIELA.
  2. Zhotoviteľ bude zodpovedný za všetok materiál, technologické zariadenia, vybavenie a iné zariadenia, ktoré umiestnil na Stavenisko vrátane ich skladovania a ochrany. Po ich umiestnení na Stavenisko sa má za to, že sú určené výhradne na zhotovenie DIELA. Zhotoviteľ neodstráni s ohľadom na ustanovenia bodu 3.14 tejto Zmluvy zo Staveniska žiadne významnejšie položky bez súhlasu Stavebného dozoru s výnimkou vozidiel zabezpečujúcich dopravu.
  3. Zhotoviteľ vyhlasuje, že sa uistil o vhodnosti a dostupnosti prístupových ciest na Stavenisko. Zhotoviteľ je povinný počínať si tak, aby sa predišlo poškodeniu každej prístupovej cesty (vrátane jej súčastí, obrubníkov, rigolov, chodníkov, stĺpov VO, poklopov šácht, mobiliáru) v dôsledku dopravy súvisiacej s vykonávaním DIELA. Uvedené zahŕňa používanie vhodných vozidiel a trás. Zhotoviteľ sa zaväzuje v prípade vzniku škody na prístupovej ceste uviesť prístupovú cestu do pôvodného stavu a/alebo nahradiť vzniknutú škodu. Zhotoviteľ je zodpovedný za každú údržbu a čistenie, ktoré môžu byť požadované v dôsledku jeho používania prístupových ciest. Zhotoviteľ osadí všetky potrebné dopravné značky alebo smerové tabule na prístupových cestách vrátané zabezpečenia povolení na ich osadenie a získa všetky povolenia, ktoré môžu byť požadované príslušnými úradmi pre jeho používanie prístupových ciest, pričom znáša všetky náklady s tým súvisiace. Zhotoviteľ zabezpečí, aby Objednávateľ nebol zodpovedný za žiadne nároky, ktoré môžu vzniknúť v dôsledku užívania prístupových ciest a v prípade, ak takéto nároky voči Objednávateľovi vzniknú, zaväzuje sa ich nahradiť. Objednávateľ neručí Zhotoviteľovi za vhodnosť alebo použiteľnosť prístupových ciest.
  4. Zhotoviteľ je povinný predložiť Stavebnému dozoru v šiestich (6) vyhotoveniach zisťovací protokol obsahujúci súpis prác a dodávok na odsúhlasenie formou schvaľovacieho procesu podľa bodu 14.2 Zmluvy, bez zbytočného odkladu, najneskôr do troch (3) pracovných dní po skončení každého kalendárneho mesiaca odo dňa účinnosti Zmluvy, v ktorom podrobne uvedie sumy za daný kalendárny mesiac, o ktorých sa Zhotoviteľ domnieva, že má na ich zaplatenie právo spolu s podrobnými dokumentmi o vykonaných prácach a dodávkach (ďalej len „**Zisťovací protokol**“). K Zisťovaciemu protokolu je Zhotoviteľ povinný priložiť aj správu o postupe prác na DIELE, mesačný prehľad vyčerpania Zmluvnej ceny so zostatkami za obdobie odo dňa účinnosti Zmluvy do vykonania DIELA a všetky čiastky, ktoré majú byť odpočítane ako zádržné podľa Zmluvy a fotodokumentáciu o priebehu vykonávania prác na DIELE na CD/DVD podľa bodu 3.15.6 tejto Zmluvy. Zhotoviteľ je povinný predložiť Stavebnému dozoru v šiestich (6) vyhotoveniach záverečný zisťovací protokol obsahujúci súpis prác a dodávok na odsúhlasenie formou schvaľovacieho procesu podľa bodu 14.2 Zmluvy, bez zbytočného odkladu, najneskôr do troch (3) pracovných dní po odovzdaní DIELA, v ktorom podrobne uvedie sumy za celý čas realizácie DIELA, o ktorých sa Zhotoviteľ domnieva, že má na ich zaplatenie právo spolu s podrobnými dokumentmi o vykonaných prácach a dodávkach (ďalej len „**Záverečný zisťovací protokol**“). K Záverečnému zisťovaciemu protokolu je Zhotoviteľ povinný priložiť aj správu o priebehu prác na DIELE počas celej doby realizácie DIELA a všetky čiastky, ktoré boli a ktoré majú byť odpočítane ako zádržné podľa Zmluvy.

Akékoľvek schválenie vykonané Objednávateľom alebo Stavebným dozorom nezbavuje Zhotoviteľa zodpovednosti za prípadné vady, chyby, nedostatky, opomenutie. V prípade spôsobenia akejkoľvek škody Zhotoviteľom Objednávateľovi je Zhotoviteľ povinný Objednávateľa v plnej miere odškodniť. Uvedené sa vzťahuje aj na prípady ak následkom konania Zhotoviteľa bude Objednávateľovi uložená pokuta, iná sankcie alebo Objednávateľ utrpí inú ujmu alebo stratu. Uvedené sa plne vzťahuje aj na prípady ak voči Objednávateľovi uplatní nárok tretia osoba v dôsledku konania Zhotoviteľa alebo ak bude Objednávateľovi uložená sankcia z dôvodov majúcich svoj pôvod v konaní Zhotoviteľa (napr. čierna práca, nedodržiavania predpisov BOZP, atď.).

* 1. Objednávateľ je od počiatku vlastníkom DIELA. Odovzdanie a prevzatie diela alebo jeho častí nemá vplyv na vlastnícke právo Objednávateľa k DIELU. Materiály a technologické zariadenia sa stávajú vlastníctvom Objednávateľa keď sú zabudované do Stavby KFA, pričom zodpovednosť za škodu (vrátane nebezpečenstva náhodnej skazy a náhodného zhoršenia materiálu a technologických zariadení) znáša až do odovzdania a prevzatia DIELA výlučne Zhotoviteľ. Zhotoviteľ je povinný zabezpečiť, aby vlastnícke právo Objednávateľa nebolo zaťažené právami tretích osôb.
  2. **Stavebný denník**
     1. Zhotoviteľ je povinný viesť stavebný denník, a to odo dňa prevzatia Staveniska, až do odovzdania DIELA a odstránenia prípadných vád a nedorobkov. Do stavebného denníka bude Zhotoviteľ zapisovať všetky podstatné skutočnosti, rozhodujúce pre vykonávanie DIELA, najmä údaje o časovom a technologickom postupe vykonávania DIELA,  vykonaných prácach a dodávkach a o ďalších podstatných okolnostiach vykonávania DIELA.
     2. Zhotoviteľ je povinný sledovať obsah stavebného denníka a vyjadrovať sa k zápisom Objednávateľa, resp. Stavebného dozoru v ňom uvedeným do troch (3) pracovných dní od zápisu, inak sa má za to, že s obsahom zápisu súhlasí.Objednávateľ má právo kontrolovať vedenie stavebného denníka a robiť si zo stavebného denníka fotokópie. Objednávateľovi patrí jeden exemplár (príslušná kópia) Stavebného denníka a Stavebnému dozorovi patrí jeden exemplár (príslušná kópia) Stavebného denníka. Objednávateľ, resp. Stavebný dozor je povinný sa k zápisom Zhotoviteľa v stavebnom denníku vyjadrovať do piatich (5) pracovných dní od zápisu, inak sa má za to, že s obsahom zápisu súhlasí.
     3. Stavebný denník sa musí nachádzať na Stavenisku a musí byť vždy prístupný zástupcom Objednávateľa, resp. Stavebného dozoru a orgánom štátnej správy.
     4. Zápisy do stavebného denníka čitateľne zapisuje a podpisuje stavbyvedúci vždy v ten deň, kedy boli práce a dodávky vykonané, alebo keď nastanú okolnosti, brániace ich výkonu, resp. je potrebné riešiť ďalší postup prác. Všetky strany stavebného denníka musia byť očíslované a označené názvom stavby. Medzi jednotlivými záznamami nesmú byť vynechané voľné miesta. Denné záznamy sa vpisujú do stavebného denníka s očíslovanými listami na dva oddeliteľné prepisy.
     5. Okrem stavbyvedúceho je oprávnený v stavebnom denníku vykonávať zápisy Stavebný dozor a Objednávateľ. Právo usmerňovať stavebné práce na DIELE prostredníctvom stavebného denníka má len Stavebný dozor. Zápisy v stavebnom denníku obojstranne odsúhlasené stavbyvedúcim a Stavebným dozorom nemajú charakter zmeny Zmluvy, slúžia po odsúhlasení Objednávateľom ako podklad pre ďalší postup.
     6. Zhotoviteľ sa zaväzuje vykonávať dennú fotodokumentáciu o priebehu vykonávania prác na DIELE, ktorou sa zaznamenávajú zmeny a postup prác pri vykonávaní DIELA v 24-hodinových intervaloch, resp. v takých intervaloch, ktoré umožňujú vizuálne zachytenie všetkých prác vykonaných na DIELE, ako aj pracovných postupov a dodávok materiálov a technologických zariadení, presunov hmôt, tak ako sú tieto evidované v stavebnom denníku a taktiež DIELO samotné. Fotodokumentáciu za príslušný kalendárny mesiac odovzdá Zhotoviteľ Objednávateľovi v elektronickej forme v dvoch (2) vyhotoveniach na CD/DVD nosiči spolu s každým Zisťovacím protokolom za príslušný kalendárny mesiac. Fotodokumentácia sa bude vykonávať tak, že štyri (4) zábery budú pokrývať celú stavbu z rozličných statických miest, minimálne ďalšie štyri (4) zábery budú vyhotovené podľa uváženia Zhotoviteľa. Rozlíšenie záberov musí byť minimálne 8 Mpix.
  3. **Stavenisko - pracovisko**
     1. Na účely tejto Zmluvy sa staveniskom - pracoviskom rozumie priestor, ktorý je určený na vykonávanie DIELA, na umiestnenie zariadenia a zahŕňa aj stavebný pozemok, prípadne aj iné pozemky a ich časti v rozsahu určenom zo strany Objednávateľa (ďalej len „**Stavenisko**“).
     2. Objednávateľ pred podpisom Zmluvy informoval a poskytol Zhotoviteľovi všetky dôležité údaje, ktoré má k dispozícii o hydrologických a geologických podmienkach na Stavenisku, vrátane environmentálnych hľadísk. Zmluvné strany sa dohodli na tom, že Zhotoviteľ získa všetky potrebné informácie ohľadom rizík, mimoriadnych udalosti a ďalších okolnosti, ktoré môžu ovplyvniť alebo môžu mať dopad na DIELO. Ku dňu účinnosti tejto Zmluvy má sa za to, že v rozsahu potrebnom Zhotoviteľ získal všetky informácie ohľadne rizík, mimoriadnych udalosti a ďalších okolnosti, ktoré môžu mať dopad na ponuku alebo DIELO, pričom Zhotoviteľ vyhlasuje, že vykonal obhliadku Staveniska vrátane jeho súvisiaceho okolia, oboznámil sa s vyššie uvedenými skutočnosťami či informáciami a súčasne sa uistil pred predložením ponuky ohľadne všetkých závažných okolností, vrátane:

1. rozsahu a charakteristických vlastností Staveniska, vrátane geologických podmienok,
2. hydrologických a klimatických podmienok,
3. rozsahu a podstate prác a vybavenia potrebného pre realizáciu a dokončenie DIELA a pre odstránenie všetkých vád,
4. požiadaviek Zhotoviteľa na prístup, ubytovanie, zariadenie Zhotoviteľa, personál, energiu, dopravu, vodu a ďalšie služby.
   * 1. Objednávateľ odovzdá protokolárne Zhotoviteľovi Stavenisko v rozsahu definovanom Objednávateľom takto:
5. v prípade podľa článku 4 odseku 4.1 písm. a) tejto Zmluvy do 10 (desiatich) dní odo dňa účinnosti Zmluvy, najneskôr však do 06.11.2023,
6. v prípade podľa článku 4 odseku 4.1 písm. b) tejto Zmluvy do 10 (desiatich) dní odo dňa účinnosti Zmluvy,

a to na základe predchádzajúcej výzvy Objednávateľa zaslanej Zhotoviteľovi po účinnosti Zmluvy. O odovzdaní a prevzatí Staveniska zmluvné strany spíšu písomný protokol v dvoch (2) vyhotoveniach, po jednom (1) vyhotovení pre každú Zmluvnú stranu. Táto skutočnosť sa zaznamená v stavebnom denníku. Staveniskom sa rozumie pozemok alebo jeho časť, na ktorom Zhotoviteľ vykonáva stavebno-montážne práce súvisiace so zhotovením DIELA; stavenisko slúži aj na uskladnenie stavebného materiálu, technologických zariadení a iného materiálu a zariadení určených pre zabudovanie do DIELA a na uloženie stavebných strojov. Zhotoviteľ obmedzí svoju činnosť na Stavenisko a na akékoľvek ďalšie priestory, ktoré Stavebný dozor odsúhlasí ako pracovné priestory.

* + 1. Zhotoviteľ je povinný Stavenisko po dokončení DIELA vypratať, a to do troch (3) dní od podpísania Preberacieho protokolu.
    2. V protokole o odovzdaní Staveniska bude jednoznačne vymedzený rozsah odovzdávaného Staveniska, stav, v akom sa Stavenisko nachádza v deň odovzdania a prevzatia, prípadne ďalšie skutočnosti, miesto a dátum spísania protokolu, podpis objednávateľa a zhotoviteľa.
    3. Objednávateľ sa zaväzuje odovzdať Stavenisko Zhotoviteľovi:
  1. vypratané v rozsahu nevyhnutnom na okamžité vykonávanie DIELA, pričom v prípade neprítomnosti Zhotoviteľa pri odovzdaní Staveniska sa má za to, že Stavenisko bolo riadne a včas odovzdané Zhotoviteľovi.
  2. nezaťažené právami tretích osôb, ktoré by bránili riadnemu vykonávaniu DIELA, okrem práv tretích osôb viažucich sa na inžinierske siete.

V prípade, ak zo strany Objednávateľa nebolo odovzdané Stavenisko Zhotoviteľovi včas a/alebo riadne podľa bodu 3.16.3. tohto článku Zmluvy Zmluvné strany dohodnú nový termín odovzdania Staveniska.

* + 1. Zhotoviteľ je povinný na svoje náklady:

1. udržiavať na Stavenisku poriadok a čistotu, bez omeškania odstraňovať odpady a nečistoty vzniknuté pri vykonávaní DIELA, a to v súlade s príslušnými právnymi predpismi,
2. počas zhotovovania DIELA zabezpečiť, aby na Stavenisku neboli žiadne zbytočné prekážky alebo prebytočný materiál,
3. zabezpečovať na Stavenisku, resp. na mieste na to určenom vhodným spôsobom skladovanie odpadu, ktorý vznikne v súvislosti s jeho činnosťou podľa tejto Zmluvy, a tiež priebežne zabezpečovať zo Staveniska odvoz a likvidáciu tohto odpadu,
4. bezodkladne odstraňovať všetky znečistenia a poškodenia komunikácií, ku ktorým dôjde činnosťou v súvislosti s prácami Zhotoviteľa podľa tejto Zmluvy,
5. po odovzdaní DIELA uviesť Stavenisko a jeho okolie, ktoré bolo dotknuté vykonávaním DIELA, do pôvodného stavu,
6. zabezpečiť, aby nepovolané osoby nemali prístup na Stavenisko,
7. umožniť Objednávateľovi neobmedzený prístup na Stavenisko.
   1. **Vzorky**
      1. Na základe dohody Zmluvných strán je Zhotoviteľ na požiadanie povinný Objednávateľovi cestou Stavebného dozoru predložiť na schválenie vzorky jednotlivých materiálov a technologických zariadení pred ich obstaraním a zabudovaním do DIELA. Vzorkou sa rozumie malé množstvo jednotlivých materiálov a technologických zariadení na ukážku.
      2. Každá vzorka, ak to zákon stanovuje alebo Objednávateľ požaduje musí byť označená výrobcom a doložená vyhláseniami o zhode, certifikátmi a atestmi v súlade so všeobecne záväznými právnymi predpismi. V závislosti od povahy veci sa Zmluvné strany dohodnú, či sa povinnosť predložiť považuje za splnenú aj predložením len príslušných dokladov k vzorke prislúchajúcim (fotka, prezentácia, vyhlásení o zhode, certifikáty a atesty, parametre, a pod.) alebo až fyzickým predložením vzoriek.
      3. Objednávateľ vzorky v lehote siedmich (7) dní od ich predloženia schváli alebo odmietne. V prípade odmietnutia vzorky je Zhotoviteľ povinný predložiť na schválenie nové vzorky. Márnym uplynutím lehoty na schválenie sa má za to, že Objednávateľ predložené vzorky schválil, pokiaľ tieto vyhovujú minimálnym podmienkam stanoveným všeobecne záväznými právnymi predpismi a technickými normami.
      4. Akékoľvek náklady spojené s predkladaním vzoriek znáša Zhotoviteľ.
      5. Všetky stavebné výrobky, ktoré budú zabudované do DIELA musia spĺňať požiadavky uvedené v ust. § 43f zákona č. 50/1976 Zb. stavebného zákona, príslušných technických noriem a v iných súvisiacich právnych predpisoch, budú v prvotriednej kvalite (akosti), ak v jednotlivom prípade dohoda Zmluvných strán alebo dokumentácia podľa tejto Zmluvynestanovujú inak. Výrobky ďalej musia byť nové, nepoškodené a zodpovedajúce účelu, na ktorý majú byť použité zabudovaním do DIELA.
      6. Zhotoviteľ sa zaväzuje, že počas realizácie prác podľa tejto Zmluvy alebo v súvislosti s DIELOM nepoužije žiadny nebezpečný, nevhodný alebo neschválený materiál alebo technologické zariadenie, o ktorých mal Zhotoviteľ pri vynaložení odbornej starostlivosti vedieť; to platí aj o materiáloch a technologických zariadeniach, z ktorých sa môžu uvoľňovať škodliviny v množstve, ktoré by poškodzovalo zdravie ľudí a okolie stavby vplyvom znečisteného vzduchu, pôdy a vody nad limity ustanovené príslušnými právnymi predpismi, resp. nad limity dohodnuté v tejto Zmluve.
      7. Objednávateľ je oprávnený dávať Zhotoviteľovi pokyny na odstránenie zistených nedostatkov, a ak nebudú v stanovenej primeranej lehote odstránené, je v prípade závažných nedostatkov oprávnený rozhodnúť o prerušení prác na DIELE do doby ich odstránenia. Zhotoviteľ nemá v takom prípade nárok na úhradu vynaložených nákladov spojených s prerušením vykonávania DIELA alebo na predĺženie lehoty výstavby.
      8. Zhotoviteľ sa zaväzuje okrem vykonania zápisu v stavebnom denníku vyzvať aj písomne prostredníctvom elektronickej komunikácie uvedenej v bode 14.1.2 tejto Zmluvy Objednávateľa cestou Stavebného dozora na kontrolu všetkých prác, ktoré majú byť v priebehu ďalšieho vykonávania DIELA zakryté, alebo sa stanú neprístupnými, minimálne tri (3) pracovné dni vopred. Ak sa Objednávateľ nedostaví a nevykoná kontrolu týchto prác alebo ak sa vopred neospravedlní s tým, že zároveň oznámi iný náhradný termín kontroly do dvoch (2) dní, je Zhotoviteľ oprávnený pokračovať vo vykonávaní DIELA aj bez vykonania tejto kontroly. Ak Zhotoviteľ nesplní uvedenú povinnosť, je povinný umožniť Objednávateľovi vykonanie dodatočnej kontroly a znášať náklady s tým spojené. V prípade, že Objednávateľ nepríde na kontrolu, na ktorú bol riadne pozvaný a vopred sa neospravedlní a neoznámi iný náhradný termín, môže Zhotoviteľ pokračovať v realizácii DIELA. Ak bude Objednávateľ v takomto prípade požadovať dodatočne odkrytie prác, na kontrolu ktorých sa nedostavil, aj keď bol riadne pozvaný, Zhotoviteľ je povinný mu takú dodatočnú kontrolu umožniť s tým, že náklady a termínové dopady znáša Objednávateľ mimo prípadu, že sa pri dodatočnej kontrole zistí, že práce boli vykonané v rozpore so Zmluvou.
      9. Objednávateľ je oprávnený v ktoromkoľvek štádiu vykonávania DIELA preverovať, kontrolovať, merať a skúšať materiály a vyhotovenie prác a kontrolovať postup výroby a produkciu a výrobu materiálov. Za týmto účelom je Zhotoviteľ povinný poskytnúť Objednávateľovi všetku súčinnosť a zabezpečiť mu plný a nerušený prístup na Stavenisko a všetky miesta, na ktorých vyrába materiál, technologické zariadenia alebo iné veci, ktoré majú byť použité na zhotovenie DIELA, a zároveň je Zhotoviteľ na svoje náklady povinný podľa požiadavky Objednávateľa a v lehote určenej Objednávateľom vykonať činnosti podľa tohto ustanovenia.
      10. Ak v dôsledku preskúmania, prehliadky, merania alebo skúšania akéhokoľvek technologického zariadenia, materiálu, projektu alebo vyhotovenia prác sa zistí, že sú vadné alebo inak nezodpovedajú požiadavkám Zmluvy, môže ich Objednávateľ zamietnuť vydaním oznámenia Zhotoviteľovi spolu s uvedením dôvodov. Zhotoviteľ je potom povinný vadu bezodkladne odstrániť a zaistiť, aby zamietnutá položka bola v súlade so Zmluvou. Ak Objednávateľ požaduje, aby bola táto položka znova preskúšaná, skúšky sa budú opakovať za rovnakých podmienok a okolností. Ak zamietnutie a opakované skúšanie spôsobí Objednávateľovi dodatočné náklady, Zhotoviteľ uhradí tieto náklady.
      11. Objednávateľ môže vydať Zhotoviteľovi pokyn, najmä aby:
8. odstránil zo Staveniska a nahradil akékoľvek technologické zariadenie alebo materiály, ktoré nie sú v súlade so Zmluvou,
9. odstránil a znovu vykonal akékoľvek práce, ktoré nie sú v súlade so Zmluvou,
10. vykonal akékoľvek práce, ktoré sú nutne vyžadované pre bezpečnosť DIELA, či už z dôvodu nehody, nepredvídateľnej udalosti alebo z iného dôvodu,

pričom Zhotoviteľ splní pokyn v lehote uvedenej v pokyne, ktorá musí byť primeraná, a ak ide o prípad uvedený v písmene c), tak Zhotoviteľ splní pokyn okamžite.

V prípade, ak Zhotoviteľ nevykoná pokyn Objednávateľa je Zhotoviteľ povinný bez zbytočného odkladu Objednávateľovi písomne oznámiť osobitne odôvodnenie nesplnenia pokynu. Ak Zhotoviteľ neoznámi osobitne odôvodnenie Objednávateľovi alebo Objednávateľ bez zbytočného odkladu písomne neakceptuje osobitné odôvodnenie Zhotoviteľa, môže Objednávateľ bez ďalšieho odstúpiť od tejto Zmluvy.

* + 1. **Náhradný materiál.** V prípade, ak Zhotoviteľ počas vykonávania DIELA preukáže, že v ponuke Zhotoviteľa (viď. písm. G. preambuly tejto Zmluvy a článku 3 odseku 3.1 písm. j) tejto Zmluvy) identifikovaný tovar/stavebný materiál/technologické zariadenie/iný materiál a zariadenia určené na vykonanie DIELA (na účely tohto ustanovenia ďalej spoločnej len ako „**materiál**“) sa už nevyrába alebo neexistuje, je Zhotoviteľ oprávnený písomne požiadať Objednávateľa o súhlas s náhradným materiálom, a to analogicky postupom podľa článku 3 odseku 3.17 tejto Zmluvy (Vzorky) spolu s predložením dôkazov o objektívnej nedostupnosti materiálu. Náhradný materiál musí spĺňať všetky požiadavky, podmienky a parametre stanovené v Súťaži, tejto Zmluve a súvisiacich podkladoch, pričom náhradný materiál musí byť rovnako kompatibilný a na minimálne technologicky rovnakej alebo lepšej úrovni za nezmenenú ponukovú cenu. V prípade, ak náhradný materiál nespĺňa všetky požiadavky, Objednávateľ nie je povinný takýto náhradný materiál Zhotoviteľovi schváliť.
  1. **Stavebný dozor**
     1. Dozor nad vykonávaním DIELA vykonáva Objednávateľ prostredníctvom svojho zástupcu - stavebného dozoru. Na nedostatky zistené v priebehu vykonávania DIELA stavebný dozor upozorňuje zápisom do stavebného denníka alebo e-mailovými správami adresovanými Zhotoviteľovi v súlade s bodom 14.1.2 tejto Zmluvy.
     2. Stavebný dozor:

1. participuje na odovzdávaní a preberaní Staveniska a DIELA,
2. vykonáva technickú, vecnú, cenovú, množstevnú, zmluvnú kontrolu počas projektovej prípravy počas uskutočňovania stavby,
3. spolupracuje s projektantom a Zhotoviteľom pri navrhovaní opatrení na odstránenie prípadných vád v projektovej dokumentácii,
4. stanovuje termíny odstraňovania vád a nedorobkov, kontroluje ich realizáciu   
   a potvrdzuje ich odstránenie,
5. sleduje Harmonogram prác DIELA a dodržiavanie iných termínov,
6. sleduje spôsob a postup výstavby, či sa stavba uskutočňuje podľa Projektovej dokumentácie a podľa Stavebného povolenia,
7. dozerá na použitie správnych a kvalitných materiálov a technologických zariadení, ako aj na ich odborné uskladnenie,
8. kontroluje vykonávanie predpísaných skúšok materiálov, konštrukcií, technologických zariadení a prác v rámci kontrolných a skúšobných plánov, kontrola ich výsledkov a vyžadovanie na predloženie dokladov, ktoré preukazujú kvalitu uskutočnených prác a dodávok,
9. vykonáva opatrenia k odvráteniu alebo obmedzeniu škôd,
10. kontroluje dodržiavanie odporúčaných technologických postupov a do stavebného denníka vykonáva zápisy o odchýlkach a vyžaduje nápravu,
11. dozerá na riadnu inštaláciu a prevádzku technologických zariadení, iného technického vybavenia na stavbe, vhodnosť ich použitia a odborné ukladanie strojov a zariadení,
12. je oprávnený dať pra­covníkom Zhotoviteľa príkaz prerušiť prácu, ak je ohrozená bezpečnosť uskutočňovanej stav­by, život alebo zdravie alebo ak hrozia iné škody,
13. sleduje vedenie stavebného denníka,
14. priebežne kontroluje časti DIELA, ktoré sa v ďalšom postupe zakryjú, alebo sa stanú neprístupnými, sleduje preberanie prác a eviduje výsledky kontrol v stavebnom denníku, vyžaduje doklady o preukázaní zhody výrobkov na stavbu,
15. kontroluje vecnú a cenovú správnosť podkladov a platobných dokladov, aby sa stavebníkovi účtovali len tie práce a dodávky, ktoré boli skutočne zrealizované,

preveruje a odsúhlasuje Zisťovací protokol a Záverečný zisťovací protokol,

1. sleduje, či sa práce vykonávajú podľa platných technických noriem a predpísaných technologických predpisov a sleduje dodržiavanie Zmluvy medzi Zhotoviteľom a Objednávateľom,
2. nemá žiadnu právomoc meniť Zmluvu,
3. kedykoľvek vykonáva a uplatňuje svoje práva a povinnosti uvedené v tejto Zmluve, koná v mene Objednávateľa
4. je oprávnený dať kedykoľvek nevyhnutný pokyn Zhotoviteľovi za účelom predídenia alebo odstránenia vzniknutého rizika,
5. nemá právomoc zbaviť ktorúkoľvek Zmluvnú stranu akýchkoľvek povinnosti, záväzkov alebo zodpovednosti vyplývajúcich zo Zmluvy,
6. každé schválenie, kontrola, potvrdenie, súhlas, preskúmanie, prehliadka, pokyn, oznámenie návrh, požiadavka, skúška alebo akýkoľvek iný úkon Stavebného dozoru nezbavuje Zhotoviteľa žiadnej zodpovednosti, ktorú ma podľa Zmluvy, vrátane zodpovednosti   
   za vady, nedorobkov, odchýlky, opomenutia a iné nesúlady,
7. je oprávnený vydať Zhotoviteľovi pokyny, ktoré môžu byť potrebné k vykonaniu DIELA a k odstráneniu akýchkoľvek vád a nedorobkov v súlade so Zmluvou;
8. v prípade, ak Zhotoviteľ riadne neplní svoje povinnosti vyplývajúce mu zo Zmluvy, môže mu Stavebný dozor uložiť pokyn, aby riadne plnil svoje povinnosti.
   1. **Subdodávatelia**
      1. Zhotoviteľ je oprávnený plnením vybraných častí tejto Zmluvy poveriť svojich všetkých známych subdodávateľov. Zoznam subdodávateľov tvorí prílohu tejto Zmluvy. V zozname subdodávateľov sa uvádza podiel plnenia každého subdodávateľa z celkovej Zmluvnej ceny plnenia a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, funkcia. Každý subdodávateľ, ktorý má takú povinnosť, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**Zákon o RPVS**“).
      2. V prípade, ak má počas plnenia Zmluvy Zhotoviteľ záujem zmeniť alebo doplniť svojich subdodávateľov, je povinný rešpektovať nasledovné pravidlá:
9. subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa Zákona RPVS, ak mu táto povinnosť zo Zákona RPVS vyplýva,
10. subdodávateľ, ktorého sa týka návrh na zmenu, musí byť schopný realizovať príslušnú časť Diela v súlade s touto Zmluvou a musí spĺňať rovnaké podmienky, ako pôvodný Subdodávateľ (ak boli stanovené),
11. Zhotoviteľ oznámi Objednávateľovi návrh na zmenu subdodávateľa spolu s predložením dokladov preukazujúcich splnenie podmienok uvedených vyššie.
    * 1. Návrh na zmenu subdodávateľa spolu s dokladmi podľa bodu 3.19.2 písm. c) vyššie a aktualizovaným znením prílohy musí Zhotoviteľ predložiť Objednávateľovi najneskôr tri (3) pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode 3.19.2 vyššie.
      2. Pre zmenu alebo doplnenie subdodávateľov sa vyžaduje postup formou schvaľovacieho procesu podľa bodu 14.2. tejto Zmluvy, ktorým Zmluvné strany aktualizujú zoznam subdodávateľov o údaje o novom subdodávateľovi.
      3. V prípade, ak Zhotoviteľ využije na plnenie ktorejkoľvek povinnosti podľa tejto Zmluvy subdodávateľa, Zhotoviteľ za konanie subdodávateľa voči Objednávateľovi zodpovedá, ako keby plnenie vykonával sám.
      4. Každý subdodávateľ, ktorý má takú povinnosť, musí byť zapísaný v registri partnerov verejného sektora podľa Zákona o RPVS. Subdodávateľ zároveň nesmie mať v registri partnerov verejného sektora zapísanú ako konečného užívateľa výhod osobu podľa § 11 ods. 1 písm. c) Zákona o verejnom obstarávaní. Nesplnenie povinností uvedených v tomto bode sa považuje za podstatné porušenie tejto Zmluvy.
    1. **Experti**
       1. Zhotoviteľ sa zaväzuje, že výkon vybraných odborných činností v rámci plnenia tejto Zmluvy bude vykonávať výlučne prostredníctvom expertov, prostredníctvom ktorých preukazoval splnenie podmienok účasti technickej spôsobilosti podľa Súťažných podkladov, a ktorých za týmto účelom identifikoval vo svojej Ponuke Zhotoviteľa (ďalej aj ako „**Experti**“). Zoznam jednotlivých Expertov s uvedením ich kvalifikácie a doklady preukazujúce ich kvalifikáciu tvoria obsah prílohy tejto Zmluvy.
       2. V prípade, ak chce Zhotoviteľ nahradiť niektorého z Expertov, takéto nahradenie je možné výlučne so súhlasom Objednávateľa. Objednávateľ takýto súhlas bezdôvodne neodoprie, avšak platí, že novo navrhovaný Expert musí spĺňať rovnakú odbornú spôsobilosť, ako je spôsobilosť, ktorej splnenie preukazoval Expert, ktorý sa nahrádza. Spôsobilosť nového Experta Zhotoviteľ preukazuje spôsobom, akým preukazoval v Súťaži spôsobilosť Experta, ktorého chce Zhotoviteľ nahradiť.
       3. Pre zmenu alebo doplnenie Experta sa vyžaduje postup formou schvaľovacieho procesu podľa bodu 14.2. tejto Zmluvy, ktorým Zmluvné strany aktualizujú zoznam Expertov o údaje o novom Expertovi.
       4. Ak má byť ktorýkoľvek Expert dočasne krátkodobo neprítomný počas plnenia tejto Zmluvy, musí pred svojou neprítomnosťou vymenovať vhodnú náhradnú osobu (za podmienky predchádzajúceho súhlasu Objednávateľa) a Objednávateľ musí byť vopred informovaný o tejto skutočnosti, o dobe neprítomnosti a o náhradnom zástupcovi Experta. Pre účely tejto Zmluvy sa pod dočasne krátkodobo neprítomný rozumie časové obdobie v trvaní viac ako 3 pracovné dni. Pre účely tejto Zmluvy bude mať zástupca Experta rovnaké právomoci ako sú dané osobe danému Expertovi.
12. **LEHOTA VÝSTAVBY A HARMONOGRAM PRÁC**
    1. Zhotoviteľ je povinný začať vykonávať činnosti súvisiace s realizáciou DIELA po účinnosti tejto Zmluvy a DIELO vykonať v lehote výstavby DIELA takto:
13. v prípade, ak táto Zmluva nadobudne účinnosť do 31.10.2023 vrátane, tak v lehote **od 01.11.2023 do 31.01.2024** alebo
14. v prípade, ak táto Zmluva nadobudne účinnosť od 01.11.2023 vrátane, tak najneskôr do **3 mesiacov** **odo dňa účinnosti tejto Zmluvy**

(ďalej len „**Lehota výstavby**“).

* 1. Vykonaním DIELA sa pre účely tejto Zmluvy rozumie podpísanie Preberacieho protokolu oboma Zmluvnými stranami**.** Predpokladom zahájenia príslušného preberacieho konania je doručenie všetkej dokumentácie, ktorá sa má v súvislosti s DIELOM odovzdávať.
  2. Zhotoviteľ sa zaväzuje pri zhotovovaní DIELA dodržiavať Harmonogram prác, ktorý zohľadňuje jednotlivé postupnosti realizácie DIELA.
  3. **Harmonogram prác**
     1. Zmluvné strany sa dohodli na tom, že Zhotoviteľ predloží Objednávateľovi na schválenie do dvadsiatich (20) dní od účinnosti tejto ZmluvyHarmonogram prác v členení podľa jednotlivých technologických celkov s rozdelením na Tribúnu „B“ a „D“, ktorého súčasťou bude harmonogram platieb (ďalej len „**Harmonogram prác** “). Spolu s Harmonogramom prác predloží Zhotoviteľ Objednávateľovi kontrolný a skúšobný plán DIELA.
     2. V Harmonograme prác budú podrobne definované práce a dodávky, ktoré musia byť zrealizované k záväznému termínu  vykonania DIELA, teda k Lehote výstavby.
     3. Harmonogram platieb, ktorý tvorí súčasť Harmonogramu prác,  musí byť založený na mesačnej báze a zároveň musí rešpektovať postup realizácie DIELA tak, aby platby boli realizované za skutočne uskutočnené dodávky materiálov, technologických zariadení trvalo zabudovaných do DIELA a skutočne uskutočnených stavebných a iných prác podľa tejto Zmluvy.
     4. Objednávateľ je povinný pri schvaľovaní Harmonogramu prác postupovať podľa bodu 14.2 tejto Zmluvy. Objednávateľom schválený Harmonogram prác je pre Zhotoviteľa záväzný a stane sa súčasťou tejto Zmluvy.
  4. Ak Zhotoviteľ splní svoj záväzok vykonať DIELO pred dohodnutou Lehotou výstavby podľa tejto Zmluvy, Objednávateľ sa zaväzuje DIELO prevziať aj v skoršom termíne ponúkanom Zhotoviteľom v súlade s touto Zmluvou.
  5. Zmluvné strany sa dohodli, že za účelom informovania sa o postupe vykonávania DIELA, dodržiavania Harmonogramu prác a predkladania dokumentácie týkajúcej sa materiálov a technologických zariadení preukazujúcej splnenie podmienok tejto Zmluvy sa budú medzi Zmluvnými stranami uskutočňovať pravidelné operatívne porady, tzv. kontrolné dni, na ktorých Zmluvné strany predovšetkým prekonzultujú a písomne odsúhlasia rozsah už vykonaného DIELA podľa tejto Zmluvy a tiež rozsah DIELA, ktoré bude Zhotoviteľ do najbližšieho kontrolného dňa povinný vykonať, a to tak, aby Zhotoviteľ splnil svoj záväzok vykonať DIELO najneskôr v lehote výstavby. Z každého kontrolného dňa vyhotovia Zmluvné strany písomný záznam v digitálnej forme prostredníctvom e-mailu v súlade s bodom 14.1.2 tejto Zmluvy, ktorého návrh zašle Objednávateľ resp. Objednávateľom poverený stavebný dozor všetkým zainteresovaným stranám na pripomienkovanie, ktoré je možné realizovať najneskôr v lehote 24 hodín počítaných počas pracovných dní odo momentu odoslania; v prípade nezhody Zmluvných strán na znení písomného záznamu je rozhodujúci písomný záznam vypracovaný Objednávateľom resp. Objednávateľom poverený stavebný dozor. Účasť Zhotoviteľa, respektíve jeho zástupcov a stavbyvedúceho na kontrolných dňoch je povinná. Kontrolné dni sa budú konať každý kalendárny týždeň v čase dohodnutom oboma Zmluvnými stranami a v prípade, ak nedôjde bez zbytočného odkladu k dohode, je Objednávateľ oprávnený určiť a oznámiť Zhotoviteľovi konkrétny dátum a čas uskutočnenia kontrolného dňa. Kontrolné dni sa budú konať na Stavenisku, pokiaľ sa Zmluvné strany nedohodnú inak. Na kontrolnom dni Zhotoviteľ predloží správy o postupe prác.
  6. Ak kedykoľvek je skutočný postup prác príliš pomalý na to, aby mohol byť dodržaný Harmonogram prác alebo Lehota výstavby, môže Objednávateľ vydať Zhotoviteľovi pokyn, aby predložil revidovaný Harmonogram prác a sprievodnú správu, v ktorej popíše revidované metódy, ktoré chce prijať, aby urýchlil postup a ukončil práce v Lehote výstavby.
  7. Objednávateľ môže kedykoľvek vydať Zhotoviteľovi pokyn prerušiť postup prác na časti DIELA alebo na celom DIELE. Počas tohto prerušenia bude Zhotoviteľ chrániť, uchovávať a zabezpečovať DIELO pred akýmkoľvek chátraním, stratou alebo poškodením. Prerušenie podľa tohto bodu nesmie v súhrne trvať viac ako desať (10) dní. Jeden (1) deň predstavuje pre účely tohto bodu dvadsať štyri (24) hodín, ktorý sa vypočíta súčtom hodín prerušených prác Zhotoviteľom. Zhotoviteľ pokračuje v prácach po pokyne Objednávateľa.
     1. Režim podujatí podľa bodu 4.9 a Režim súbežného vykonávania diel podľa bodu 4.10 nie je ustanoveniami tohto bodu dotknutý, tzn. oprávnenie Objednávateľa na vydanie pokynu na prerušenie postupu prác sa nezapočítava do Režimu podujatí ani Režimu súbežného vykonávania diel, pričom oprávnenie Objednávateľa podľa tohto bodu a Režim podujatí sú navzájom nezávislé a môžu sa kumulovať. Za prerušenie postupu prác podľa pokynu Objednávateľa nepatria Zhotoviteľovi žiadne peňažné ani nepeňažné náhrady, nepredlžujú sa lehoty podľa tejto Zmluvy ani nevznikajú žiadne iné nároky.
  8. **Režim podujatí.**
     1. Zmluvné strany za účelom zachovania plynulosti prevádzky Stavby KFA dohodli na zavedení režimu podujatí, ktorý je Zhotoviteľ povinný dodržiavať tak, aby počas Objednávateľom vopred oznámenej doby nedochádzalo k narušovaniu prevádzky Stavby KFA (ďalej len „**Režim podujatí**“). Zhotoviteľ je počas Režimu podujatí povinný zdržať sa akejkoľvek činnosti, ktorou by mohol narušiť alebo ohroziť plynulosť prevádzky Stavby KFA.
     2. Objednávateľ je povinný oznámiť vždy aspoň jeden (1) kalendárny týždeň vopred Zhotoviteľovi konkrétny deň a rozsah doby (t. j. začiatok a koniec určený v konkrétnej hodine a minúte) dočasného prerušenia prác na časti DIELA alebo na celom DIELE za účelom konania konkrétneho podujatia.
     3. Počas tohto prerušenia bude Zhotoviteľ chrániť, uchovávať a zabezpečovať DIELO pred akýmkoľvek chátraním, stratou alebo poškodením. Prerušenie podľa tohto bodu nesmie v súhrne trvať viac ako štyridsať päť (45) dní. Jeden (1) deň predstavuje pre účely tohto bodu dvadsať štyri (24) hodín, ktorý sa vypočíta súčtom hodín prerušených prác Zhotoviteľom. Zhotoviteľ pokračuje v čase uvedenom od Objednávateľa v oznámení o potrebe prerušenia prác alebo aj skôr, ak mu k začatiu resp. pokračovaniu prác udelí pokyn Objednávateľ.
     4. Objednávateľ bude využívať Režim podujatí len v odôvodnených prípadoch tak, aby v čo najmenšej možnej miere obmedzoval Zhotoviteľa pri vykonávaní DIELA. Za Režim podujatí nepatria Zhotoviteľovi žiadne peňažné ani nepeňažné náhrady, nepredlžujú sa lehoty podľa tejto Zmluvy ani nevznikajú žiadne iné nároky.
  9. **Režim súbežného vykonávania diel Zhotoviteľom a Aktuálnym zhotoviteľom podľa ZoD dostavba tribún a inými zhotoviteľmi.**
     1. Objednávateľ osobitne upozorňuje Zhotoviteľa na skutočnosť, že počas vykonávania DIELA môže dôjsť k súbežnému vykonávaniu diel jednotlivými zhotoviteľmi Stavby KFA (a to najmä Aktuálneho zhotoviteľa podľa ZoD dostavba tribún, Zhotoviteľa podľa tejto Zmluvy a ďalších zhotoviteľov resp. ich subdodávateľov)  k vzájomnej kolízii činností týchto zhotoviteľov (ďalej len „**Režim súbežného vykonávania diel**“).
     2. Objednávateľ (resp. Stavebný pozor alebo iná osoba poverená Objednávateľom) je oprávnený koordinovať činnosti Zhotoviteľa a Pôvodného zhotoviteľa a ukladať Zhotoviteľovi za týmto účelom záväzné písomné pokyny týkajúce sa miesta, času a rozsahu vykonávania DIELA. Zhotoviteľ je viazaný pokynmi Objednávateľa, pričom povinnosť súčinnosti Zhotoviteľa podľa bodu 3.4.1. zostáva zachovaná.
     3. Objednávateľ je povinný oznámiť vždy aspoň jeden (1) kalendárny týždeň vopred Zhotoviteľovi pokyny ku koordinácii činnosti, a to najmä konkrétny deň a rozsah doby (t. j. začiatok a koniec určený v konkrétnych kalendárnych/pracovných dňoch, pričom najkratším časovým úsekom je jeden (1) kalendárny/pracovný deň), počas ktorej Zhotoviteľ pozastaví vykonávanie časti DIELA alebo celého DIELA za účelom koordinácie súbežného vykonávania diel jednotlivými zhotoviteľmi Stavby KFA.
     4. Počas tohto pozastavenia bude Zhotoviteľ chrániť, uchovávať a zabezpečovať DIELO pred akýmkoľvek chátraním, stratou alebo poškodením. Zhotoviteľ pokračuje odo dňa uvedeného od Objednávateľa v oznámení o koordinácii činnosti alebo aj skôr, ak mu k začatiu resp. pokračovaniu prác udelí pokyn Objednávateľ.
     5. Objednávateľ vyhlasuje, že koordináciu činností bude riešiť predovšetkým dohodou s dotknutými stranami za účelom plynulého, efektívneho a nerušeného vykonávania diel príslušnými zhotoviteľmi. V prípade, ak nedôjde k dohode Objednávateľa a dotknutých strán, je Objednávateľ oprávnený rozhodnúť samostatne.
     6. Objednávateľ bude využívať Režim súbežného vykonávania diel len v odôvodnených prípadoch tak, aby v čo najmenšej možnej miere obmedzoval Zhotoviteľa pri vykonávaní DIELA. Za Režim súbežného vykonávania diel nepatria Zhotoviteľovi žiadne peňažné ani nepeňažné náhrady ani nevznikajú žiadne iné nároky s výnimkou nárokov výslovne uvedených v tejto Zmluve.
     7. Za Režim súbežného vykonávania diel má Zhotoviteľ právo na predĺženie Lehoty výstavby uvedenej v čl. 4 tejto Zmluvy, a to výlučne v prípade, ak Objednávateľ podľa bodu 4.10.3 tejto Zmluvy určí Zhotoviteľovi dobu, počas ktorej Zhotoviteľ pozastaví vykonávanie časti DIELA alebo celého DIELA v súlade s pokynom Objednávateľa. Lehota výstavby sa automaticky predlžuje o dobu v rozsahu pokynu Objednávateľa podľa predchádzajúcej vety, pričom predĺženie Lehoty výstavby podľa tohto ustanovenia sa aplikuje aj opakovane, najviac však v rozsahu 30 kalendárnych/pracovných dní počítaných odo dňa Lehoty výstavby uvedenej v čl. 4 tejto Zmluvy.

1. **ODOVZDANIE A PREVZATIE DIELA**
   1. Záväzok vykonať DIELO podľa tejto Zmluvy bude splnený protokolárnym odovzdaním a prevzatím DIELA. Zhotoviteľ odovzdá Objednávateľovi DIELO na základe písomného preberacieho protokolu (ďalej len „**Preberací protokol**“). Počas preberacieho konania sa posúdi kvalita a kvantita vykonaného DIELA, dodržanie dohodnutých parametrov DIELA, ako aj celková funkčnosť DIELA vrátane funkčnosti jednotlivých samostatných systémov zabudovaných do DIELA.
   2. O odovzdaní a prevzatí DIELA spíšu zmluvné strany Preberací protokol na základe výzvy Zhotoviteľa doručenej Objednávateľovi najneskôr sedem (7) dní vopred. Preberací protokol bude obsahovať najmä základné údaje o DIELE, súpis odovzdanej Dokumentácie Zhotoviteľa týkajúcej sa DIELA a prípadných zistených vád a nedorobkov, opatrenia a lehoty na odstránenie zistených vád DIELA, stanoviská Zhotoviteľa, Objednávateľa k zisteným vadám, bude datovaný a podpísaný Zmluvnými stranami. Zhotoviteľ je povinný zistené vady DIELA odstrániť v dohodnutej lehote. Ak sa Zmluvné strany, v prípade rozporu stanovísk Zmluvných strán k zisteným vadám nedohodnú na lehote odstránenia týchto vád, bude rozhodujúce stanovisko Objednávateľa. Návrh Preberacieho protokolu podľa podmienok stanovených touto Zmluvou je povinný vypracovať a predložiť Zhotoviteľ. Objednávateľ je oprávnený návrh protokolu pripomienkovať, upravovať, dopĺňať a meniť. V prípade, ak nedôjde k dohode Zmluvných strán o znení protokolu, má prednosť protokol v znení určenom Objednávateľom.
   3. Objednávateľ je povinný DIELO prevziať, ak je DIELO vykonané riadne v súlade s ustanoveniami tejto Zmluvy. Objednávateľ nie je povinný DIELO prevziať, ak je vykonané vadne, to neplatí pokiaľ ide o drobné vady nebrániace riadnemu užívaniu DIELA. Ak Objednávateľ prevezme vadne vykonané DIELO, jeho práva zo zodpovednosti za vady DIELA ostávajú zachované. Objednávateľ je povinný prevziať DIELO aj s drobnými vadami, ktorých charakter umožňuje riadne užívanie DIELA. Zhotoviteľ je však povinný takéto vady odstrániť v lehote uvedenej v Preberacom protokole.
   4. Zhotoviteľ odovzdá pri preberacom konaní Objednávateľovi zároveň všetku Dokumentáciu Zhotoviteľa súvisiacu s DIELOM.
   5. Zhotoviteľ je povinný najneskôr do začatia preberacieho konania vykonať zaškolenie Objednávateľa v oblasti prevádzky a údržby DIELA.
   6. Prílohou Preberacieho protokolu podľa tohto článku je najmä:
2. dokumentácia skutočného realizovania DIELA a súvisiaca dokumentácia so zapracovanými a vyznačenými zmenami vzniknutými počas vykonávania DIELA,
3. Dokumentácia pre kolaudačné konanie,
4. zoznam materiálov, technologických zariadení, iných zariadení a strojov, ktoré sú súčasťou DIELA a zoznam iného príslušenstva odovzdaných spolu s DIELOM, osvedčenia o kvalite a kompletnosti, ich passporty, certifikáty, atesty platné na území SR, prevádzkové predpisy, návody na obsluhu a dokumentácia údržby a náhradných dielov,
5. záručné listy vzťahujúce sa na konštrukcie, technologické zariadenia a  materiály použité pri vykonaní DIELA,
6. zápisnice a osvedčenia o vykonaných skúškach použitých materiálov a technologických zariadení,
7. kontrolný a skúšobný plán a záznamy vyplývajúce z jeho plnenia,
8. záznamy o vykonaných kontrolách,
9. Stavebný denník,
10. revízne správy určených, vyhradených technologických zariadení a doklady o úradnej skúške, revízne správy ku všetkým inštaláciám, skúšobné protokoly a protokoly o tlakových skúškach,
11. ďalšie doklady, ktorých potreba vyplynie z predmetu Zmluvy, všeobecne záväzných právnych predpisov alebo technických noriem,
12. zoznam ďalších dokumentov odovzdaných spolu s DIELOM,
13. návod na použitie a údržbu, zoznam nutných náhradných dielov, čas ich životnosti, v prípade, že toto nie je obsiahnuté v návode na použitie
14. doklady o splnení povinností vyplývajúcich z právnych predpisov o odpadoch v súvislosti s plnením záväzkov Zhotoviteľa podľa tejto Zmluvy (napr. vážne lístky a pod.),
15. doklad o zaškolení Objednávateľa v oblasti prevádzky a údržby DIELA,
16. ďalšie doklady podľa tejto Zmluvy.
17. **CENA ZA DIELO A PLATOBNÉ PODMIENKY** 
    1. Objednávateľ sa zaväzuje zaplatiť Zhotoviteľovi za riadne zhotovenie a dokončenie DIELA cenu za DIELO. Cena za DIELO predstavuje maximálnu sumu.

Cena za DIELO bez DPH \_\_\_\_\_\_\_\_\_\_\_\_ **€**

DPH (20%) \_\_\_\_\_\_\_\_\_\_\_\_ **€**

Cena za DIELO s DPH \_\_\_\_\_\_\_\_\_\_\_\_ **€**

**(slovom \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eur)**

(ďalej len „**Zmluvná cena**“).

* 1. Pre vylúčenie pochybností, pre účely tejto Zmluvy platí, že Zmluvná cena je pevná a nemenná, bez možnosti jej úpravy, a to bez ohľadu na dĺžku realizácie DIELA.
  2. Daň z pridanej hodnoty (DPH) sa bude fakturovať v súlade so všeobecne záväznými právnymi predpismi Slovenskej republiky platnými a účinnými v čase dodania tovaru alebo služby.

1. **PLATOBNÉ PODMIENKY**
   1. Zmluvné strany sa dohodli na tom, že Zmluvná cena bude splatná na základe mesačných (platobné obdobie) faktúr podľa skutočne vykonaných prác a dodávok v zmysle bodu 7.5 tejto Zmluvy. Súčasťou tejto Zmluvy je aj rozpočet obsahujúci jednotkové ceny všetkých jednotlivých položiek a rekapituláciu nákladov stavby po SO/častiach nachádzajúci sa v cenovej tabuľke – výkaze výmer predloženej Zhotoviteľom v procese verejného obstarávania. Rozpočet podľa tohto ustanovenia slúži výlučne na účely fakturácie a vykonania kontroly skutočne uskutočnených dodávok materiálov, technologických zariadení trvalo zabudovaných do DIELA a skutočne uskutočnených stavebných a iných prác podľa tejto Zmluvy zo strany Objednávateľa. Zhotoviteľ nemá právo na zaplatenie Zmluvnej ceny v rozsahu položiek, ktoré nie sú súčasťou rozpočtu podľa tohto ustanovenia, a to aj v prípade, ak sú nevyhnutné na riadne vykonanie DIELA, čím však nie je dotknutá povinnosť Zhotoviteľa na vykonanie DIELA a Zhotoviteľ je povinný vykonať DIELO podľa tejto Zmluvy. Zhotoviteľ je oprávnený na účely fakturácie Zmluvnej ceny uplatniť jednotkové ceny a v rozsahu výlučne podľa rozpočtu.
   2. Zmluvné strany sa dohodli na tom, že Zmluvná cena je splatná v lehote **do tridsiatich (30) dní** odo dňa doručenia jednotlivej faktúry Objednávateľovi v súlade s touto Zmluvou.
   3. Faktúra Zhotoviteľa musí minimálne obsahovať:
2. poradové číslo faktúry,
3. označenie Zhotoviteľa aj Objednávateľa s uvedením mena, sídla, IČO,
4. identifikačného čísla pre daň (DIČ) a pre daň z pridanej hodnoty (IČ DPH),
5. označenie banky a číslo účtu, na ktorý sa má platiť, konštantný a variabilný symbol,
6. celkovú sumu faktúry na úhradu s delením na základ dane z pridanej hodnoty a výšku dane s pridanej hodnoty,
7. osobitné uvedenie sumy zádržného,
8. dôvod (krátky popis) fakturácie s odkazom na túto Zmluvu,
9. dátum vystavenia (vyhotovenia) faktúry, dátum dodania a dátum splatnosti faktúry,
10. všetky ostatné náležitosti účtovného a daňového dokladu v súlade s príslušnými právnymi predpismi,
11. podpis osoby konajúcej za Zhotoviteľa a pečiatka Zhotoviteľa,
12. CPA kódy pre uplatnenie prenosu daňovej povinnosti.
    1. Každá faktúra musí obsahovať všetky náležitosti v zmysle § 74 zákona číslo 222/2004 Z.z. o DPH v znení neskorších predpisov a ostatných všeobecne záväzných právnych predpisov.
    2. Prílohou faktúr musia byť Zisťovacie protokoly podpísané Objednávateľom a Stavebným dozorom. Faktúra bez priloženého Zisťovacieho protokolu a všetkých jeho príloh a súčastí nie je platná. Zhotoviteľ k faktúre priloží aj prehľad čerpania Zmluvnej ceny po jednotlivých objektoch a profesiách. Prílohy faktúry je povinný Zhotoviteľ predkladať v šiestich (6) vyhotoveniach v listinnej forme a v dvoch (2) vyhotoveniach v elektronickej forme (CD/USB), pokiaľ sa Zmluvné strany nedohodnú inak.
    3. V prípade, že jednotlivá faktúra nebude obsahovať náležitosti uvedené v Zmluve, alebo požiadavky v zmysle príslušných právnych predpisov, nebudú k nej pripojené dohodnuté dokumenty, alebo bude vyhotovená obsahovo nesprávne, je Objednávateľ oprávnený vrátiť ju Zhotoviteľovi do pätnástich (15) dní odo dňa jej doručenia s písomným odôvodnením na doplnenie a prepracovanie. V týchto prípadoch prestáva platiť pôvodná lehota splatnosti a Objednávateľ nie je v omeškaní. Nová lehota splatnosti začne plynúť doručením opravenej alebo novej faktúry Objednávateľovi.
    4. Po odovzdaní a prevzatí celého DIELA Zhotoviteľ vystaví Objednávateľovi konečnú faktúru na zostávajúcu časť Zmluvnej ceny, ktorá je splatná v lehote **do tridsiatich (30) dní** od doručenia faktúry Zhotoviteľa Objednávateľovi. Konečná faktúra musí obsahovať súpis jednotlivých dovtedy vystavených čiastkových faktúr. Prílohou tejto faktúry musí byť kópia Preberacieho protokolu o odovzdaní a prevzatí DIELA a Záverečný zisťovací protokol. Prílohy konečnej faktúry je povinný Zhotoviteľ predkladať v šiestich (6) vyhotoveniach v listinnej forme a v dvoch (2) vyhotoveniach v elektronickej forme (CD/USB), pokiaľ sa Zmluvné strany nedohodnú inak.
    5. Zmluvné strany sa dohodli na tom, že v prípade omeškania Objednávateľa s platením ceny za DIELO je Zhotoviteľ oprávnený účtovať Objednávateľovi úroky z omeškania vo výške stanovenej zákonom číslo 513/1991 Zb. Obchodným zákonníkom v znení neskorších predpisov.
    6. **Energie**
       1. Zmluvné strany sa dohodli na tom, že Zhotoviteľ je oprávnený používať na náklady Objednávateľa ním spotrebované množstva elektrickej energie, vody a ďalších energií nevyhnutných pre účely DIELA (ďalej spoločne len „**energie**“), ktoré sú k dispozícii na Stavenisku, a to v rozsahu primeranom na vykonaniu DIELA.
       2. Zhotoviteľ je povinný dodržiavať na všetkých svojich prístrojoch a zariadeniach v súvislosti s napojením sa na odberné miesta energií Objednávateľa všetky technické, bezpečnostné, požiarne, hygienické, ekologické a iné všeobecne záväzné právne predpisy počas celej doby trvania tejto Zmluvy. V opačnom prípade zodpovedá za škodu, ktorá vznikla nesplnením tejto povinnosti.
          1. Objednávateľ nezodpovedá za škodu ani za ušlý zisk spôsobený nedodaním energií, ktorá vznikla pri zabezpečovaní povinností vo všeobecnom hospodárskom záujme v zmysle ustanovení § 31 zákona č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej len „**Zákon o energetike**“).
          2. Zhotoviteľ zodpovedá za škodu spôsobenú neoprávneným odberom v súlade so Zákonom o energetike a s príslušnými všeobecne záväznými právnymi predpismi.
13. **ZABEZPEČENIE OBJEDNÁVATEĽA**
    1. **Zábezpeka na vykonanie prác**
14. Zmluvné strany sa dohodli na tom, že Zhotoviteľ zabezpečí svoj záväzok vykonať DIELO riadne a včas Zábezpekou na vykonanie prác vo forme bankovej záruky, zriadenej v prospech Objednávateľa. Zábezpeka na vykonanie prác bude vo výške **10 %** zo Zmluvnej ceny s DPH. Banková záruka podľa tohto bodu je obligatórna.
15. Banková záruka musí byť vystavená bankou so sídlom na území Slovenskej republiky, pobočkou zahraničnej banky so sídlom na území Slovenskej republiky alebo bankou so sídlom v inom členskom štáte EÚ a musí oprávňovať Objednávateľa na využívanie bankovej záruky.

1. Vystavená banková záruka musí byť predložená Objednávateľovi najneskôr v lehote do dvadsiatich (20) dní odo dňa účinnosti tejto Zmluvy. Ku dňu predloženia Objednávateľovi musí byť vystavená banková záruka platná a účinná.
2. Banková záruka musí byť platná, účinná a vymáhateľná na dobu minimálne do začatia plynutia záručnej doby podľa bodu 9.1 tejto Zmluvy. Ak podmienky bankovej záruky špecifikujú dátum uplynutia jej platnosti a záručná doba ešte nezačala plynúť, potom Zhotoviteľ bude povinný predlžiť platnosť bankovej záruky až dovtedy, kým nezačne plynúť záručná doba. V prípade, že k takémuto predlženiu platnosti bankovej záruky nedôjde do pätnástich (15) dní pred uplynutím jej platnosti, musí banková záruka oprávňovať Objednávateľa na uplatnenie sumy, na ktorú je vystavená u banky, ktorá bankovú záruku vystavila. Objednávateľ je oprávnený odstúpiť od tejto Zmluvy v prípade, ak Zhotoviteľ nepredĺži platnosť bankovej záruky alebo v prípade straty platnosti bankovej záruky.

1. Zhotoviteľ je povinný predložiť znenie bankovej záruky pred jej vystavením bankou Objednávateľovi na schválenie postupom podľa bodu 14.2. Zmluvy. Objednávateľ bude oprávnený uplatniť si z bankovej záruky akékoľvek svoje nároky voči Zhotoviteľovi v rozsahu, v ktorom si Zhotoviteľ nesplnil svoje povinnosti, ktoré mu vyplývali z tejto Zmluvy.
   1. **Zábezpeka počas záručnej doby**
2. Zmluvné strany sa dohodli na tom, že Zhotoviteľ zabezpečí svoje záväzky vyplývajúce z porušenia zmluvných povinností Zhotoviteľa voči Objednávateľovi počas plynutia záručnej doby formou bankovej záruky zriadenej v prospech Objednávateľa. Banková záruka bude vo výške **5%** zo Zmluvnej ceny s DPH. Banková záruka podľa tohto bodu je fakultatívna a slúži na vyplatenie zádržného zo strany Objednávateľa, pričom v prípade, ak Zhotoviteľ nezriadi v prospech Objednávateľa bankovú záruku podľa tohto bodu, Objednávateľ je oprávnený postupovať podľa bodu 8.4.4. tejto Zmluvy.
3. Banková záruka musí byť vystavená bankou so sídlom na území Slovenskej republiky, pobočkou zahraničnej banky so sídlom na území Slovenskej republiky alebo bankou so sídlom v inom členskom štáte EÚ a musí oprávňovať Objednávateľa na využívanie bankovej záruky.

1. Banková záruka musí byť vystavená a predložená Objednávateľovi najneskôr v lehote do siedmich (7) dní pred dňom odovzdania DIELA. Ku dňu predloženia Objednávateľovi musí byť vystavená banková záruka platná a účinná. Banková záruka musí byť platná, účinná a vymáhateľná minimálne počas celej záručnej doby.
2. Banková záruka musí trvať po celú záručnú dobu a nesmie byť po uvedenú dobu odvolateľná bez písomného súhlasu Objednávateľa. Zhotoviteľ je povinný do tridsiatich (30) dní po každom čerpaní bankovej záruky Objednávateľom doplniť bankovú záruku do jej pôvodnej výšky.
3. Zhotoviteľ je povinný predložiť znenie bankovej záruky pred jej vystavením bankou Objednávateľovi na schválenie postupom podľa bodu 14.2. Zmluvy. Ak sa Objednávateľ v určenej lehote nevyjadrí, má sa za to že so znením bankovej záruky súhlasí.
   1. **Spoločné ustanovenia k zábezpekám**
      1. Objednávateľ bude oprávnený uplatniť si z ktorejkoľvek bankovej záruky akékoľvek svoje nároky voči Zhotoviteľovi v rozsahu, v ktorom si Zhotoviteľ nesplnil svoje povinnosti, ktoré mu vyplývali z tejto Zmluvy.
      2. Objednávateľ bude oprávnený uplatniť si z bankovej záruky svoje nároky voči Zhotoviteľovi v rozsahu, v ktorom si Zhotoviteľ nesplnil svoje povinnosti, ktoré mu vyplývali z tejto Zmluvy, a to najmä, avšak nie výlučne záväzky Zhotoviteľa
4. zo zodpovednosti za vady DIELA,
5. na zaplatenie zmluvných pokút uplatnených Objednávateľom voči Zhotoviteľovi za porušenie zmluvných povinností,
6. záväzky na náhradu škody spôsobenej porušením povinností Zhotoviteľa vyplývajúcich z tejto Zmluvy a všeobecne záväzných právnych predpisov a technických noriem, aj keď nie sú právne záväzné,
7. na zaplatenie pohľadávky Objednávateľa, ktorý ako ručiteľ zaplatil na základe rozhodnutia správcu dane daň z pridanej hodnoty za Zhotoviteľa podľa ustanovenia § 69b zákona č. 222/2004 Z. z. o dani z pridanej hodnoty v znení neskorších predpisov.
   1. **Zádržné**
      1. Percento zadržaných platieb: **5% (päť percent)**.
      2. Faktúry Zhotoviteľa podľa tejto Zmluvy budú Zhotoviteľovi zaplatené len do výšky 95% z fakturovanej sumy a zvyšných 5% z fakturovanej sumy (ďalej len „**zádržné**“) zadrží Objednávateľ.
      3. Zádržné zaplatí Objednávateľ Zhotoviteľovi po podpise preberacieho protokolu DIELA a po odstránení všetkých vád a nedorobkov DIELA uvedených v preberacom protokole DIELA a predložení bankovej záruky podľa bodu 8.2 tejto Zmluvy (ak sa Zhotoviteľ rozhodne využiť fakultatívnu možnosť jej predloženia).
      4. Objednávateľ však nie je povinný vyplatiť Zhotoviteľovi zádržné, pokiaľ Zhotoviteľ nezabezpečí plnenie svojich povinností počas záručnej doby bankovou zárukou. V takomto prípade bude zádržné (resp. jeho nespotrebovaná časť) vyplatené až po uplynutí záručnej doby DIELA.
   2. Postúpenie akejkoľvek pohľadávky Zhotoviteľa voči Objednávateľovi vzniknutej na základe tejto Zmluvy alebo tejto Zmluvy alebo jej časti na tretie osoby je možné iba s predchádzajúcim písomným súhlasom Objednávateľa.
8. **ZODPOVEDNOSŤ ZA VADY PODĽA ZÁRUKY** 
   1. Zmluvné strany sa dohodli na záručnej dobe pre vyhotovené DIELO v trvaní šesťdesiat (60) mesiacov. Záručná doba začína plynúť dňom odovzdania a prevzatia DIELA alebo riadneho odstránenia vád a nedorobkov DIELA, na odstránení ktorých sa Zmluvné strany dohodli pri odovzdaní a prevzatí DIELA, a ktoré sú uvedené v Preberacom protokole, podľa toho, čo nastane neskôr. Záručná doba na DIELO neplynie v čase, kedy Objednávateľ nemohol DIELO riadne a plnohodnotne užívať, respektíve nemohol užívať jeho podstatnú časť pre vady, za ktoré zodpovedá Zhotoviteľ.
   2. Záruka sa nevzťahuje na zariadenia, u ktorých je výrobcom stanovená kratšia záručná doba, pričom záručná doba u týchto zariadení nesmie byť kratšia než ktorú stanovujú platné právne predpisy, avšak nikdy nie kratšia ako dvadsaťštyri (24) mesiacov. O každej takejto skutočnosti bude spísaný protokol, inak platí záručná doba v trvaní šesťdesiat (60) mesiacov. Objednávateľ je povinný, pre uplatnenie záručnej zodpovednosti voči Zhotoviteľovi dodržať všetky podmienky a osobitosti prevádzky a používania DIELA uvedené v dokumentácií odovzdanej Objednávateľov pri preberaní diela podľa bodu 5.6 tejto Zmluvy.
   3. Zhotoviteľ preberá záruku, že počas záručnej doby:
9. DIELO bude vykonané v súlade so Zmluvou tak, aby vyhovovalo všetkým jej požiadavkám a jej účelu,
10. použité materiály a technologické zariadenia a funkčné systémy budú bezchybné
11. DIELO po jeho vykonaní bude bezpečné a vhodné na Objednávateľom požadované účely a bude spĺňať podmienky stanovené touto Zmluvou, všeobecne záväznými právnymi predpismi, technickými normami, aj keď nie sú právne záväzné,
12. Objednávateľ získa vlastnícke právo k technologickým zariadeniam a materiálom dodaných Zhotoviteľom v rámci vykonaného DIELA, neobmedzené žiadnymi právami tretích osôb.
    1. Vadou sa na účely tejto Zmluvy rozumie odchýlka v kvalite, rozsahu a parametroch DIELA

stanovených Zmluvou, technickými normami a všeobecne záväznými právnymi predpismi. DIELO má tiež vady, avšak nielen vtedy, ak:

1. vykazuje nedorobky, teda nie je vykonané v celom rozsahu podľa Zmluvy,
2. má právne vady, alebo je zaťažené právami tretích osôb,
3. doklady podľa tejto Zmluvy neboli Objednávateľovi odovzdané, boli odovzdané neúplné alebo spôsobom, ktorý je v rozpore s obsahom Zmluvy.
   1. Prípadné reklamácie je Objednávateľ povinný uplatniť u Zhotoviteľa písomne najneskôr do uplynutia záručnej doby. Uplatnenie vád a nárokov zo zodpovednosti za vady musí Objednávateľ uskutočniť písomne. Reklamácia musí obsahovať stručný opis vady alebo toho, ako sa vada prejavuje.
   2. Zhotoviteľ sa zaväzuje začať s odstraňovaním prípadných vád DIELA do štrnástich (14) dní odo dňa uplatnenia písomnej reklamácie Objednávateľom, pričom deň uplatnenia reklamácie sa do tejto lehoty nezapočítava a je povinný vady odstrániť v čo najkratšom možnom čase, najneskôr však do štrnástich (14) dní, ak povaha vady nevyžaduje dlhšiu lehotu na jej odstránenie alebo ak nie je Zmluvnými stranami písomne dohodnutý iný termín. Pri vadách, ktoré môžu obmedziť alebo znemožniť prevádzku DIELA, alebo jeho bezpečnosť, je Zhotoviteľ povinný nastúpiť na odstránenie týchto vád ihneď, najneskôr však do 24 hodín po uplatnení písomnej reklamácie Objednávateľom a je povinný odstrániť vadu do troch (3) dní, alebo ak odstránenie vady v tejto lehote nie je možné uviesť DIELO do dočasnej fungujúcej prevádzky neohrozujúcej jeho podstatu a bezpečnosť ako aj bezpečnosť osôb, pokiaľ sa Zmluvné strany nedohodnú inak.
   3. Zhotoviteľ je povinný odstrániť bez zbytočného odkladu aj také vady, zodpovednosť za vznik ktorých popiera, ktorých odstránenie však neznesie odklad pokiaľ sa Zmluvné strany písomne nedohodnú inak.
   4. Zmluvné strany sa dohodli na tom, že zodpovednosť Zhotoviteľa za vady nie je dotknutá tým, že Objednávateľ neoznámil Zhotoviteľovi vady vykonaného DIELA bez zbytočného odkladu potom, i) čo ich zistil, ii) čo ich mal zistiť pri vynaložení odbornej starostlivosti pri prehliadke, alebo iii) čo ich mal zistiť neskôr pri vynaložení odbornej starostlivosti. Uvedeným nie je dotknutá zodpovednosť Objednávateľa za škodu spôsobenú oneskoreným oznámením vady na DIELE a Objednávateľ zodpovedá za všetku škodu ktorá vznikla v dôsledku jeho omeškania s  oznámením vád DIELA.

* 1. V prípade, že Zhotoviteľ oznámené (reklamované) vady neodstráni v dohodnutej lehote alebo v primeranej lehote napriek tomu, že Objednávateľ vytvoril Zhotoviteľovi podmienky na ich odstránenie, má Objednávateľ právo hocikedy tieto vady odstrániť sám alebo dať ich odstrániť tretej osobe na náklady Zhotoviteľa. Zmluvné strany sa dohodli, že Objednávateľ je oprávnený na tento účel použiť zádržné alebo zábezpeku počas záručnej doby (banková záruka)**.**
  2. Zhotoviteľ sa zaväzuje počas trvania záručnej doby na žiadosť Objednávateľa raz ročne prekontrolovať DIELO za účelom zistenia a následne odstránenia prípadných vád a to vizuálnou kontrolou DIELA. O každej prehliadke bude spísaný protokol potvrdený oboma Zmluvnými stranami. O záručnú prehliadku DIELA požiada Objednávateľ Zhotoviteľa najmenej štrnásť (14) dní pred navrhovaným termínom prehliadky. Odstránenie všetkých vád zistených vizuálnou kontrolou sa budú vykonávať formou reklamácií.

1. **SANKCIE A ODSTÚPENIE OD ZMLUVY**
   1. Objednávateľ je oprávnený uplatniť voči Zhotoviteľovi pri porušení povinností Zhotoviteľa podľa bodu 4.9. (Režim podujatí) v každom jednotlivom prípade zmluvnú pokutu vo výške **80.- EUR**  za každú aj začatú hodinu omeškania so splnením uvedenej povinnosti.
      1. Objednávateľ je oprávnený uplatniť voči Zhotoviteľovi pri porušení povinností Zhotoviteľa podľa bodu 4.10. (Režim súbežného vykonávania diel) v každom jednotlivom prípade zmluvnú pokutu vo výške **80.- EUR**  za každý aj začatý deň omeškania so splnením uvedenej povinnosti.
   2. Objednávateľ je oprávnený uplatniť voči Zhotoviteľovi pri nedodržaní termínu na odovzdanie DIELA zmluvnú pokutu vo výške **650.- EUR**  za každý aj začatý deň omeškania so splnením uvedenej povinnosti.
   3. Objednávateľ je oprávnený uplatniť voči Zhotoviteľovi pri nedodržaní termínu na odstránenie vád a nedorobkov zistených pri preberaní DIELA v lehote dohodnutej v Preberacom protokole zmluvnú pokutu vo výške **80.- EUR**  za každý aj začatý deň omeškania s odstránením jednotlivej vady. Pre vylúčenie pochybnosti zmluvné strany precizujú, že Objednávateľ je oprávnený zmluvnú pokutu uplatňovať pre každú vadu samostatne.
   4. Objednávateľ je oprávnený uplatniť voči Zhotoviteľovi pri nedodržaní termínu na odstránenie vád a nedorobkov oznámených (reklamovaných) Zhotoviteľovi v záručnej dobe zmluvnú pokutu vo výške **80.- EUR**  za každý aj začatý deň omeškania s odstránením jednotlivej vady. Pre vylúčenie pochybnosti Zmluvné strany precizujú, že Objednávateľ je oprávnený zmluvnú pokutu uplatňovať pre každú vadu samostatne.
   5. Objednávateľ je oprávnený uplatniť voči Zhotoviteľovi pri nedodržaní termínu na odstránenie vád a nedorobkov, ktoré môžu obmedziť alebo znemožniť prevádzku DIELA alebo jeho bezpečnosť, zmluvnú pokutu vo výške **650.- EUR**  za každý aj začatý deň omeškania s odstránením jednotlivej vady. Pre vylúčenie pochybnosti Zmluvné strany precizujú, že Objednávateľ je oprávnený zmluvnú pokutu uplatňovať pre každú vadu samostatne.
   6. Objednávateľ je oprávnený uplatniť voči Zhotoviteľovi pri porušení každej jednotlivej povinnosti na úseku BOZP, PO a ochrany ŽP pokutu vo výške **60.- EUR**.
   7. Pri opakovanom porušení tej istej povinnosti na úseku BOZP, PO a ochrany ŽP je Objednávateľ oprávnený uplatniť zmluvnú pokutu vo výške **240.- EUR**.
   8. Objednávateľ je oprávnený uplatniť voči Zhotoviteľovi pri nedodržaní termínu predloženia bankovej záruky na riadne vykonanie DIELA (bod 8.1 Zábezpeka na vykonanie prác) zmluvnú pokutu vo výške **0,01 %** **zo Zmluvnej ceny vrátane DPH** za každý aj začatý deň omeškania so splnením uvedenej povinnosti.
   9. Objednávateľ je oprávnený uplatniť voči Zhotoviteľovi pri nedodržaní povinnosti mať uzatvorené alebo udržiavať v platnosti poistenie (CAR/EAR INSURANCE) zmluvnú pokutu vo výške **160.- EUR** za každý aj začatý deň omeškania so splnením uvedenej povinnosti.
   10. Objednávateľ je oprávnený uplatniť voči Zhotoviteľovi pri nedodržaní povinnosti mať uzatvorené alebo udržiavať v platnosti poistenie podľa príslušných ustanovení tejto Zmluvy zmluvnú pokutu vo výške **320.- EUR** za každý aj začatý deň omeškania so splnením uvedenej povinnosti.
   11. Objednávateľ je oprávnený uplatniť si voči Zhotoviteľovi pri nedodŕžaní povinnosti preukázania skutočnosti a povinnosti v zmysle bodu 13.4 Zmluvy, zmluvnú pokutu vo výške **160.- EUR** za každý aj začatý deň omeškania so splnením uvedenej povinnosti.
   12. Objednávateľ je oprávnený uplatniť si voči Zhotoviteľovi, ak:

a) Zhotoviteľ nedodrží povinnosť vysporiadať práva tretích osôb, ktoré súvisia s autorským dielom podľa autorského zákona v zmysle bodu 13.6 Zmluvy a/alebo

b) nastane taký právny stav kedy sa preukáže, že tretie osoby nedisponujú autorskými právami, ktorými mali disponovať za ktoré zodpovedá Zhotoviteľ v zmysle bodu 13.6 Zmluvy,

zmluvnú pokutu vo výške **1.600.- EUR** za každý jednotlivý prípad porušenia povinnosti Zhotoviteľom.

* 1. Zmluvné pokuty podľa tejto Zmluvy sú splatné na základe vystavenia faktúry oprávnenej Zmluvnej strany so splatnosťou faktúry tridsať (30) dní odo dňa jej vystavenia.
  2. Zaplatením zmluvnej pokuty podľa tejto Zmluvy nie je dotknuté právo na náhradu škody spôsobenej porušením povinnosti, pre prípad porušenia ktorej bola zmluvná pokuta dohodnutá. Náhrada škody môže byť uplatňovaná voči povinnej Zmluvnej strane popri zmluvnej pokute ako aj vo výške presahujúcej zmluvnú pokutu.
  3. Objednávateľ je oprávnený jednostranne započítať proti akejkoľvek (aj nesplatnej) pohľadávke Zhotoviteľa voči Objednávateľovi všetky svoje vzájomné (aj nesplatné) pohľadávky voči Zhotoviteľovi; Zhotoviteľ je oprávnený započítať svoje pohľadávky voči Objednávateľovi len na základe písomnej dohody s Objednávateľom.
  4. Celkový súčet zmluvných pokút, ktoré môže Objednávateľ uložiť Zhotoviteľovi na základe tejto Zmluvy nesmie presiahnuť **25% výšky celkovej Zmluvnej ceny s DPH**.
  5. Právny vzťah založený touto Zmluvou zanikne odstúpením od tejto Zmluvy v prípadoch uvedených v zákone, v tejto Zmluve alebo ak ktorákoľvek zo Zmluvných strán podstatným spôsobom porušuje povinnosti vyplývajúce z tejto Zmluvy.
  6. Odstúpením od Zmluvy nie je dotknuté právo na zaplatenie zmluvných pokút z dôvodov porušenia povinností podľa tejto Zmluvy, pre prípad porušenia ktorých boli zmluvné pokuty dohodnuté; a zmluvné pokuty môžu byť uplatňované Objednávateľom voči Zhotoviteľovi v plnej výške.
  7. Objednávateľ je oprávnený odstúpiť od tejto Zmluvy, ak Zhotoviteľ:

1. nesplní pokyn Stavebného dozoru v zmysle tejto Zmluvy,
2. neodstráni bez zbytočného odkladu nedostatky vo vykonávaní DIELA,
3. napriek predchádzajúcemu upozorneniu zhotovuje DIELO v rozpore so Stavebným povolením a/alebo Projektovou dokumentáciou a/alebo technickými a technologickými postupmi vyplývajúcimi z tejto zmluvy, všeobecne záväznými právnymi predpismi a/alebo technickými normami aj keď nie sú právne záväzné;
4. nezabezpečí svoje záväzky podľa bodu 8.1 Zmluvy,
5. nezabezpečí svoje záväzky podľa bodu 8.2. Zmluvy,
6. opustí DIELO alebo inak jasne prejavuje úmysel nepokračovať v plnení svojich povinností podľa Zmluvy;
7. postúpi Zmluvu bez súhlasu Objednávateľa,
8. sa dostane do omeškania s vykonávaním DIELA podľa Harmonogramu prác o viac ako jeden (1) týždeň,
9. opakovane a napriek písomnému upozorneniu poruší Režim podujatí alebo Režim súbežného vykonávania diel,
10. vstúpi do likvidácie, bude voči nemu začaté konkurzné konanie alebo reštrukturalizačné konanie,
11. poruší povinnosti vyplývajúce z bodu 14.2. tejto Zmluvy,

pričom dôvody uvedené pod písm. a) až k) predstavujú podstatné porušenie Zmluvy Zhotoviteľom.

* 1. Potom čo odstúpenie od Zmluvy sa stane účinným, Zhotoviteľ:
     + - 1. zastaví všetky ďalšie práce s výnimkou takých prac, ku ktorým dal Objednávateľ pokyn na ochranu života a majetku alebo pre bezpečnosť DIELA alebo na odvrátenie hroziacej ujmy,
         2. odovzdá Dokumentáciu Zhotoviteľa, materiály, technologické zariadenia a ďalšie prace, pričom Objednávateľ je oprávnený ďalej používať a poskytnúť Dokumentáciu Zhotoviteľa tretím osobám pri ďalšom výkone DIELA,
         3. bezodkladne je povinný zriadiť odstránenie svojho zariadenia a vybavenie zo Staveniska, a to na svoje riziko a náklady, okrem nevyhnutných vecí, ktoré sú potrebné k zaisteniu bezpečnosti Staveniska alebo na ochranu života a majetku alebo pre bezpečnosť DIELA alebo na odvrátenie hroziacej ujmy,
         4. je povinný odovzdať a opustiť Stavenisko.
  2. Objednávateľ je po riadnom uplatnení odstúpenia oprávnený:
     + - 1. zadržať akékoľvek platby Zhotoviteľovi kým nebudú odstránené všetky vady DIELA a škody spôsobené Zhotoviteľom a kým nebudú Objednávateľovi nahradené všetky náklady, ktoré mu boli spôsobené Zhotoviteľom,
         2. vykonať DIELO alebo obstarať akékoľvek iné tretie osoby, aby DIELO dokončili,
         3. požadovať od Zhotoviteľa všetky straty a škody, ktoré mu vznikli a akékoľvek náklady na dokončenie DIELA, vrátane nákladov na tretie osoby, ktoré DIELO dokončili, pričom hodnota týchto nákladov sa určí ako rozdiel medzi časťou Zmluvnej ceny vzťahujúcou sa na nedokončenú časť DIELA a novou cenou za DIELO dohodnutou s tretími osobami vzťahujúcou sa na nedokončenú časť DIELA.
  3. Zhotoviteľ je oprávnený odstúpiť od Zmluvy v prípade, ak:

1. mu nebudú uhradené minimálne dve (2) splatné čiastky podľa tejto Zmluvy,   
   do tridsiatich (30) dní od ich splatnosti,
2. Stavebný dozor bez uvedenia dôvodu nevydá príslušný Zisťovací protokol alebo Záverečný zisťovací protokol do tridsiatich (30) dní po obdŕžaní všetkých dokumentov zo strany Zhotoviteľa v zmysle Zmluvy ako aj prípadných dodatočne a nevyhnutne požadovaných dokumentov zo strany Stavebného dozoru od Zhotoviteľa.

Ak nastane ktorákoľvek z vyššie uvedených okolnosti je Zhotoviteľ povinný písomnou formou vyzvať Objednávateľa k plneniu spolu s tridsať (30) dňovou lehotou na nápravu odo dňa doručenia výzvy Objednávateľovi. V prípade mareného uplynutia stanovenej lehoty je Zhotoviteľ oprávnený odstúpiť od Zmluvy s platnosťou ku dňu doručenia odstúpenia Objednávateľovi.

* 1. Odstúpenie od Zmluvy je potrebné urobiť písomne, uviesť v ňom konkrétny dôvod odstúpenia tak, aby bol dostatočne určitý a aby nebol zameniteľný z iným dôvodom odstúpenia, inak sa naň neprihliada.
  2. **Ustanovenia nedotknuté zánikom Zmluvy**. Zánikom tejto Zmluvy nezanikajú tie ustanovenia Zmluvy, ktoré majú vzhľadom na svoju povahu ostať v platnosti aj po zániku tejto Zmluvy spôsobmi zániku, ktoré majú uvedené právne následky, a to najmä článok 8, článok 9, článok 10, článok 13, článok 14 ods. 14.1 a článok 15 tejto Zmluvy.

1. **BOZP, PO a ochrana ŽP**
   1. Zhotoviteľ zodpovedá Objednávateľovi za všetky škody na majetku Objednávateľa a na živote, zdraví a majetku tretích osôb, spôsobené porušením akejkoľvek povinnosti pri vykonávaní DIELA.
   2. Zhotoviteľ v plnom rozsahu zodpovedá za svojich pracovníkov. Pre účely tohto článku Zmluvy sa pracovníkom rozumie akákoľvek fyzická osoba, prostredníctvom ktorej Zhotoviteľ vykonáva DIELO, a to či už to je zamestnanec, podzhotoviteľ (subdodávateľ) alebo akákoľvek iná osoba, ktorú Zhotoviteľ poveril vykonávaním DIELA alebo jeho akejkoľvek časti alebo akákoľvek osoba, ktorá sa so súhlasom Zhotoviteľa alebo s jeho vedomím nachádza na Stavenisku. Zhotoviteľ je povinný najmenej dvadsaťosem (28) dní vopred informovať Objednávateľa o dátume plánovaného začatia prác každého podzhotoviteľa (subdodávateľa) alebo akejkoľvek inej osoby, ktorú Zhotoviteľ poveril vykonávaním DIELA alebo jeho akejkoľvek časti vrátane uvedenia identifikačných údajov tohto subjektu.
   3. Zhotoviteľ sa zaväzuje pri plnení tejto Zmluvy na zaistenie podmienok bezpečnosti a ochrany zdravia pri práci (ďalej len „**BOZP**“) pre všetkých pracovníkov, ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov (ďalej len „**PO**“) a ochrany životného prostredia (ďalej len „**ŽP**“), a to vrátane plnenia povinnosti na úseku odpadového hospodárstva, zaistenie požadovaných podmienok Staveniska a iného pracoviska všetkých pracovníkov a dodržiavanie všeobecne záväzných právnych predpisov, ako aj technických noriem. Za vyššie uvedené Zhotoviteľ zodpovedá v plnom rozsahu. Zhotoviteľ je povinný rešpektovať pokyny Objednávateľa resp. Objednávateľom určeného koordinátora BOZP, PO a ochrany ŽP. V prípade, ak Objednávateľ ustanoví koordinátora podľa predchádzajúcej vety, bezodkladne oznámi túto skutočnosť Zhotoviteľovi; rovnako postupuje Objednávateľ aj v prípade zmeny koordinátora. Ustanovený koordinátor je oprávnený v rozsahu tohto článku vystupovať v mene Objednávateľa a ukladať Zhotoviteľovi záväzné pokyny.
   4. Zhotoviteľ si zabezpečí na vlastné náklady všetky opatrenia a povinnosti z hľadiska dodržiavania predpisov BOZP, PO a ochrany ŽP vyplývajúce z povahy vykonávaných prác. Zhotoviteľ je povinný zabezpečiť aj všetky prístupové cesty, chodníky, zábrany, ploty alebo akékoľvek iné priestory, ktoré môžu byť potrebné na zhotovenie DIELA tak, aby boli chránené a spôsobilé na užívanie verejnosťou a tými, ktorí sú oprávnení ich užívať; Stavenisko nebude užívané tretími osobami s výnimkou osôb oprávnených podľa tejto Zmluvy a v rámci súčinnosti Zhotoviteľa podľa bodu 3.4.1 tejto Zmluvy.
   5. Zhotoviteľ zodpovedá Objednávateľovi za všetky škody spôsobené porušením akejkoľvek povinnosti na úseku BOZP, PO a ochrany ŽP. Ak konanie Zhotoviteľa má za následok porušenie predpisov v oblasti BOZP, PO a ochrany ŽP a tieto porušenia budú mať za následok uloženie sankcie Objednávateľovi, odškodní Zhotoviteľ Objednávateľa v plnom rozsahu. Objednávateľ je však v takomto prípade povinný so Zhotoviteľom konzultovať a koordinovať prípadnú obranu, pokiaľ má škoda podobu sankcie (pokuty) uloženej príslušnými štátnymi orgánmi a orgánmi verejnej správy
   6. Zhotoviteľ je povinný pracovníkov, ktorí práce riadia, vykonávajú a kontrolujú, vyškoliť z predpisov na zaistenie BOZP a PO, prípadne prakticky zaučiť, a to v rozsahu potrebnom na výkon ich práce. Práce, na ktoré treba odbornú spôsobilosť, sa môžu vykonávať len po jej získaní. Zhotoviteľ nesmie poveriť pracovníkov vykonávaním prác, ak nespĺňajú požiadavky odbornej a zdravotnej spôsobilosti. Zhotoviteľ vyhlasuje, že bude vykonávať DIELO výlučne takými pracovníkmi, ktorých zdravotný stav, schopnosti, vek, kvalifikačné predpoklady a odborná spôsobilosť zodpovedajú požiadavkám na výkon príslušných činností. Zhotoviteľ je povinný ďalej preukázateľne informovať pracovníkov o nebezpečenstvách a ohrozeniach, ktoré sa pri plnení Zmluvy môžu vyskytnúť, a o výsledkoch posúdenia rizika, o preventívnych opatreniach a ochranných opatreniach, ktoré vykonal Zhotoviteľ na zaistenie BOZP, PO a ochrany ŽP, a ktoré sa vzťahujú všeobecne na pracovníkov a na nimi vykonávané práce na pracovisku pri plnení tejto Zmluvy, o opatreniach a postupe v prípade poškodenia zdravia vrátane poskytnutia prvej pomoci, ako aj o opatreniach a postupe v prípade zdolávania požiaru, záchranných prác a evakuácie a preukázateľne ich poučiť o pokynoch na zaistenie BOZP, PO a ochranu ŽP platných pre pracovisko.
   7. Zhotoviteľ je povinný viesť evidenciu o školeniach, zaučeniach a o skúškach odbornej a zdravotnej spôsobilosti pracovníkov a na požiadanie ju predložiť Objednávateľovi za účelom preukázania splnenia svojich povinností na úseku BOZP, PO a ochrany ŽP, a to v lehote troch (3) pracovných dní od dňa doručenia žiadosti Objednávateľa.
   8. Pracovníci nesmú na pracovisku požívať alkoholické nápoje, omamné látky, psychotropné látky a realizovať DIELO pod ich vplyvom. Ďalej musia dodržiavať zákaz fajčenia. Zhotoviteľ je povinný zaistiť, aby pracovníci pri zhotovovaní DIELA na Stavenisku nepožívali alkoholické nápoje, návykové, omamné a psychotropné látky a nevstupovali na Stavenisko pod ich vplyvom. Zmluvné strany sa dohodli, že Objednávateľ má právo vykonať dychovú skúšku k zisteniu prítomnosti alkoholu v dychu akéhokoľvek pracovníka. Objednávateľ môže požiadať Zhotoviteľa, aby okamžite odvolal z práce na diele akéhokoľvek pracovníka, ktorý podľa Objednávateľa zneužíva svoju funkciu, je nespôsobilý, nedodržiava predpisy BOZP, PO ŽP, alebo nedbalý pri riadnom plnení svojich povinností.
   9. Zhotoviteľ zodpovedá za kompletné vybavenie a používanie osobných ochranných pracovných prostriedkov pracovníkmi počas realizácie DIELA v zmysle Nariadenia vlády Slovenskej republiky č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov. Všetci pracovníci  musia používať a nosiť osobné ochranné pracovné pomôcky a prostriedky.
   10. Pracovníci, ktorí vykonávajú práce vo výškach, alebo nad voľnou hĺbkou z časti v priestore s kolektívnym zabezpečením a z časti mimo neho, sú povinní mať počas realizácie diela na trupe upevnený bezpečnostný postroj s pripájacím lanom a tlmičom pádu.
   11. Zhotoviteľ bude v prípade nehody alebo pracovného úrazu postupovať v súlade s platnou legislatívou Slovenskej republiky. Zároveň okamžite upovedomí zodpovedného Objednávateľa o pracovných úrazoch, o škodách na vybavení a strojoch na stavbe a Stavenisku, o škodách na životnom prostredí, o požiaroch.
   12. Pri vykonávaní činností so zvýšeným požiarnym nebezpečenstvom je Zhotoviteľ zodpovedný za protipožiarne zabezpečenie, hlavne za zamedzenie vzniku výbuchu, nebezpečenstva požiaru, odstránenie horľavých látok, vybavenie pracoviska hasiacimi prostriedkami, zabezpečením dostatočných únikových ciest, zabezpečenie monitoringu zodpovednou osobou atď. Vždy, keď sa bude vykonávať činnosť so zvýšeným nebezpečenstvom vzniku požiaru, zhotoviteľ je povinný postupovať tak, aby bola zabezpečená PO, najmä vydáva písomný pokyn na zabezpečenie PO a písomné povolenie na činnosť, ak sa vyžaduje, zriaďuje protipožiarnu asistenčnú hliadku a zabezpečuje plnenie jej úloh a odbornú prípravu.
   13. Zhotoviteľ je povinný zaistiť následný dozor po skončení prác s otvoreným ohňom, alebo po skončení prác pri činnostiach so zvýšeným nebezpečenstvom vzniku požiaru. Zhotoviteľ sa zaväzuje vykonať opatrenia proti požiarom na Stavenisku, pred začatím realizácie prác na DIELE preškoliť v oblasti ochrany pred požiarmi pracovníkov. Zhotoviteľ je okrem iného povinný zabezpečiť dodržiavanie zákona č. 314/2001 Z.z. o ochrane pred požiarmi v znení neskorších predpisov a vyhlášky Ministerstva vnútra Slovenskej republiky číslo 121/2002 Z. z. o požiarnej prevencií v znení neskorších predpisov.
   14. Ak pri plnení tejto Zmluvy ide o banskú činnosť, a/alebo o činnosť vykonávanú banským spôsobom, Zhotoviteľ je povinný postupovať spôsobom stanoveným všeobecne záväznými právnymi predpismi na úseku banskej činnosti a činnosti vykonávanej banským spôsobom.
   15. Vnesenie akýchkoľvek vecí (tovar, suroviny, materiály, technologické zariadenia a ich obaly) na pracovisko, ktoré sa môžu stať nebezpečnými odpadmi, je Zhotoviteľ povinný oznámiť Objednávateľovi a predložiť ich súpis. Zhotoviteľ sa zaväzuje písomne zápisom v stavebnom denníku informovať Objednávateľa o zmenách technológií a o použití nebezpečných látok alebo chemických prípravkov na pracovisku.
   16. Zhotoviteľ je povinný dodržiavať predpisy na ochranu životného prostredia vrátane predpisov odpadového hospodárstva (osobitne zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov). Najmä je povinný predchádzať znečisťovaniu ŽP a poškodzovaniu ŽP a minimalizovať nepriaznivé dôsledky svojej činnosti na životné prostredie pri plnení tejto Zmluvy. Zhotoviteľ preberá vo vzťahu k Objednávateľovi plnú zodpovednosť za ekologickú ujmu, ktorú pri plnení tejto Zmluvy spôsobí. Skládky a miesta pre uloženie drobného materiálu smie Zhotoviteľ zriadiť len v priestoroch na to určených. Zhotoviteľ je povinný na žiadosť Objednávateľa, najneskôr však pri odovzdaní a prevzatí DIELA predložiť Objednávateľovi doklady o splnení povinností vyplývajúcich z právnych predpisov o odpadoch v súvislosti s plnením jeho záväzku (napr. vážne lístky a pod.). Ak pri plnení tejto Zmluvy vznikne odpad, za pôvodcu odpadu a držiteľa dopadu sa považuje Zhotoviteľ. Zhotoviteľ je povinný plniť povinnosti držiteľa odpadu pre odpady vznikajúce pri plnení tejto Zmluvy, pričom za plnenie týchto povinností zodpovedá v plnom rozsahu a výlučne Zhotoviteľ.
   17. Zhotoviteľ je povinný vykonať opatrenia smerujúce k zabezpečeniu ochrany povrchových vôd, spodných vôd, podzemných tokov, drenáží alebo iných zdrojov vody na Stavenisku a na priľahlých pozemkoch pred znečistením. Zhotoviteľ je povinný pri realizovaní DIELA dodržiavať právne predpisy o ochrane prírody a krajiny a nepoškodzovať dreviny, iné porasty alebo ďalšiu zákonom chránenú faunu a flóru. Zhotoviteľ je povinný bez zbytočného odkladu ohlásiť Objednávateľovi ekologickú ujmu, ktorú pri plnení tejto Zmluvy spôsobí, najmä je povinný ohlásiť mimoriadne zhoršenie alebo ohrozenie kvality vôd alebo iných zložiek ŽP alebo únik nebezpečných látok pri manipulácii s nimi alebo pri ich preprave.
   18. Zhotoviteľ je povinný zabezpečiť a zodpovedá za to, že Stavenisko spĺňa podmienky Nariadenia vlády číslo 396/2006 Z. z. o minimálnych bezpečnostných a zdravotných požiadavkách na Stavenisko. Zhotoviteľ je povinný zabezpečiť Stavenisko, aby zamedzil prístupu tretích osôb. Hranice Staveniska musia byť viditeľne označené.
   19. Zhotoviteľ je povinný zabezpečovať všetky činnosti v súlade so zákonom č. 124/2006 Z. z.   
       o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a v súlade s vyhláškou Slovenského úradu bezpečnosti práce   
       a Slovenského banského úradu číslo 374/1990 o bezpečnosti práce a technických zariadení pri stavebných prácach.
   20. Zhotoviteľ je povinný dodržiavať [Vyhlášku Ministerstva práce, sociálnych vecí a rodiny Slovenskej republiky číslo 147/2013, ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich   
       a podrobnosti o odbornej spôsobilosti na výkon niektorých pracovných činností](https://www.slov-lex.sk/vyhladavanie-pravnych-predpisov?p_p_id=enactmentSearch_WAR_portletsez&p_p_lifecycle=1&p_p_state=normal&p_p_mode=view&p_p_col_id=column-2&p_p_col_count=1&_enactmentSearch_WAR_portletsez_zodpovedajucaUcinnost=19.10.2015&_enactmentSearch_WAR_portletsez_iri=%2FSK%2FZZ%2F2013%2F147%2F20150601).
   21. Medzi ďalšie povinnosti zhotoviteľa patrí najmä, avšak nielen dodržiavanie nasledovných všeobecne záväzných právnych predpisov:
   * Nariadenie vlády SR č. 115/2006 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou hluku.
   * Nariadenie vlády SR číslo 387/2006 o požiadavkách na zaistenie bezpečnostného   
     a zdravotného označenia pri práci
   * Vyhlášku MZSR č. 99/2016 Z. z. o podrobnostiach o ochrane zdravia pred záťažou teplom   
     a chladom pri práci
   * Nariadenie vlády SR č. 281/2006 Z. z. o minimálnych bezpečnostných a zdravotných požiadavkách pri ručnej manipulácii s bremenami.
   * Nariadenie vlády SR č. 259/2008 Z. z. o podrobnostiach o požiadavkách na vnútorné prostredie budov a o minimálnych požiadavkách na byty nižšieho štandardu a na ubytovacie zariadenia
   * Nariadenie vlády SR č. 534/2007 Z. z. o podrobnostiach o požiadavkách na zdroje elektromagnetického poľa a na limity expozície obyvateľov elektromagnetickému poľu   
     v životnom prostredí.
   * Nariadenie vlády SR č. 209/2016 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou elektromagnetickému poľu.
   * Nariadenie vlády SR č. 410/2007 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou umelému optickému žiareniu.
   * Nariadenie vlády SR č. 355/2006 Z. z. o ochrane zamestnancov pred rizikami súvisiacimi   
     s expozíciou chemickým faktorom pri práci.
   * Nariadenie vlády SR č. 448/2007 Z. z. o podrobnostiach o faktoroch práce a pracovného prostredia vo vzťahu ku kategorizácii prác z hľadiska zdravotných rizík a o náležitostiach návrhu na zaradenie prác do kategórií.
   * Vyhláška Ministerstva zdravotníctva Slovenskej republiky č. 542/2007 Z. z.  podrobnostiach o ochrane zdravia pred fyzickou záťažou pri práci, psychickou pracovnou záťažou a senzorickou záťažou pri práci.
   * Nariadenie vlády SR č. 391/2006 Z. z. o minimálnych bezpečnostných a zdravotných požiadavkách na pracovisko.
   * Nariadenie vlády SR č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov.
   * [Nariadenie vlády Slovenskej republiky č. 393/2006 Z. z. o minimálnych požiadavkách na zaistenie bezpečnosti a ochrany zdravia pri práci vo výbušnom prostredí](http://www.employment.gov.sk/index.php?id=2087)
   * Vyhláška MPSVR SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými
2. **POISTENIE**
   1. Zhotoviteľ sa zaväzuje v súvislosti s vykonávaním DIELA podľa tejto Zmluvy uzatvoriť a udržiavať v platnosti:
3. stavebno-montážne poistenie (CAR/EAR) pre prípad poškodenia alebo zničenia DIELA, na sumu zodpovedajúcu cene za DIELO vrátane DPH,
4. poistenie zodpovednosti za škodu v súvislosti s vykonávaním DIELA, ktorú by mohol Objednávateľovi spôsobiť sám, príp. ktoré by mohli spôsobiť Objednávateľovi tretie osoby, za ktoré Zhotoviteľ zodpovedá, na sumu minimálne 500.000 € na jednu poistnú udalosť.
   1. Poistné plnenie z poistnej zmluvy musí byť vinkulované v prospech Objednávateľa.
   2. Zhotoviteľ sa zaväzuje uzatvorené poistné zmluvy predložiť Objednávateľovi v lehote do troch (3) dní odo dňa účinnosti tejto Zmluvy a poistenie udržiavať v platnosti po celý čas trvanie tejto Zmluvy, a to až do času odovzdania a prevzatia DIELA alebo riadneho odstránenia vád a nedorobkov DIELA, na odstránení ktorých sa Zmluvné strany dohodli pri odovzdaní a prevzatí DIELA, a ktoré sú uvedené v Preberacom protokole, podľa toho, čo nastane neskôr.
   3. Povinnosť Zhotoviteľa udržiavať poistenie zahŕňa aj povinnosť Zhotoviteľa dodržiavať podmienky takéhoto poistenia (najmä platiť poistné a plniť si ďalšie povinnosti podľa poistnej zmluvy) a tiež povinnosť riadne a včas uplatňovať nároky z poistnej zmluvy (najmä na poistné plnenie). Zhotoviteľ je povinný plniť všetky povinnosti z poistnej zmluvy tak, aby nedošlo k jej ukončeniu, respektíve obmedzeniu prípadného poistného plnenia. Zhotoviteľ sa zaväzuje na požiadanie Objednávateľa predložiť Objednávateľovi doklady o úhrade poistného, a to do siedmich (7) dní od vyzvania. Zhotoviteľ je povinný kedykoľvek na požiadanie Objednávateľa preukázať Objednávateľovi aj plnenie ďalších povinností z poistnej zmluvy, a to najneskôr do siedmich (7) dní.
   4. V prípade vzniku poistnej udalosti je Zhotoviteľ povinný ihneď písomne informovať Objednávateľa a poistiteľa o poistnej udalosti a zabezpečiť všetky dôkazy a iné potrebné doklady nevyhnutné k riadnemu vyšetreniu poistnej udalosti pre účely poskytnutia poistného plnenia zo strany poisťovateľa.
   5. Pokiaľ Zhotoviteľ neuzatvorí a nebude udržiavať poistenie požadované podľa tejto Zmluvy, alebo ak nepreukáže Objednávateľovi dohodnuté poistenie, je Objednávateľ oprávnený uzavrieť a udržiavať poistenie na účet Zhotoviteľa a započítať aj nesplatnú pohľadávku – právo na náhradu takto vynaložených nákladov (zaplateného poistného a účelne alebo nevyhnutne vynaložených nákladov na zabezpečenie poistenia) s akoukoľvek peňažnou pohľadávkou Zhotoviteľa voči Objednávateľovi.
5. **AUTORSKÉ PRÁVA**
   1. Zmluvné strany sa dohodli, že stále pre prípad, ak výsledkom činnosti Zhotoviteľa je zhotovenie autorského diela podľa zákona č. 185/2015 Z. z. autorský zákon, Zhotoviteľ udeľuje objednávateľovi súhlas na akékoľvek použitie autorského diela podľa § 19 ods. 4 autorského zákona a akékoľvek použitie autorského diela nevyhnutné na dosiahnutie účelu tejto Zmluvy, ktorým je výstavba futbalového štadióna Košická futbalová aréna (ďalej len „**licencia**“).
   2. Zhotoviteľ týmto udeľuje Objednávateľovi, s účinnosťou odovzdania Dokumentácie Zhotoviteľa Objednávateľovi, súhlas na použitie Dokumentácie Zhotoviteľa Objednávateľom na všetky možné spôsoby použitia známe v čase uzavretia tejto Zmluvy, a to najmä, avšak nie výlučne, na (i) vyhotovenie rozmnožením dokumentácie, (ii) zaradenie dokumentácie do súborného diela, (iii) spojenie dokumentácie s iným autorským dielom, (iv) verejné vystavenie dokumentácie, (v) zmeny a spracovanie dokumentácie a (vi) zverejnenie dokumentácie. Táto licencia je udelená ako výhradná licencia a v neobmedzenom rozsahu (najmä vecnom, časovom a územnom).
   3. Udelená licencia je výhradná a Objednávateľ je oprávnený udeliť tretej osobe súhlas na použitie autorského diela v rozsahu udelenej licencie, resp. Zhotoviteľ udeľuje na základe tejto Zmluvy Objednávateľovi súhlas na udelenie sublicencie, vrátane práva vykonať zmeny autorského diela. Zhotoviteľ týmto udeľuje Objednávateľovi súhlas s postúpením licencie podľa tejto Zmluvy a Objednávateľ je tak oprávnený licenciu udelenú mu podľa tejto Zmluvy postúpiť na tretiu osobu, a to bez akéhokoľvek obmedzenia. Objednávateľ je povinný o postúpení licencie a o osobe postupníka informovať Zhotoviteľa bez zbytočného odkladu. Ustanovenie tohto článku sa v rovnakom rozsahu vzťahuje na postúpenie licencie Objednávateľom na tretiu osobu aj len v časti.
   4. Zhotoviteľ pre prípad zhotovenia autorského diela zabezpečí, že bude osobou, ktorá vykonáva k  dielu autorské práva, a že je oprávnený udeliť Objednávateľovi výhradnú licenciu. Teda pre prípad, že Dokumentácia Zhotoviteľa alebo jej niektorá časť bude predmetom autorskoprávnej ochrany, je Zhotoviteľ povinný zabezpečiť, že od okamihu odovzdania Dokumentácie Zhotoviteľa Objednávateľovi bude oprávnený (i) s Dokumentáciou Zhotoviteľa, resp. jej dotknutou časťou nakladať, t. j. bude nositeľom práv na túto dokumentáciu, resp. jej časť a bude ju môcť použiť, a to na základe autorských zmlúv, zmluvných alebo zákonných práv k zamestnaneckému autorskému dielu, alebo na základe iných ustanovení príslušnej právnej úpravy či nástrojov v nej upravených, a tiež oprávnený (ii) udeliť Objednávateľovi (sub)licenciu. Splnenie záväzkov podľa tohto bodu je Zhotoviteľ povinný Objednávateľovi kedykoľvek na požiadanie bezodkladne preukázať.
   5. Licenciu udeľuje Zhotoviteľ Objednávateľovi v zmysle § 65 ods. 1 autorského zákona bezodplatne. Náklady na zhotovenie akejkoľvek Dokumentácie Zhotoviteľa vrátane akéhokoľvek autorského diela sú však zahrnuté v Zmluvnej cene.
   6. Zhotoviteľ zodpovedá za všetky práva tretích osôb, ktoré súvisia s autorským dielom podľa autorského zákona a je povinný práva tretích osôb vysporiadať na vlastné náklady a na vlastnú zodpovednosť ešte pred odovzdaním každého diela Objednávateľovi.
   7. Zhotoviteľ vyhlasuje, že bude vždy postupovať tak, aby bol oprávnený udeliť licenciu   
      a ostatné oprávnenia v rozsahu podľa tejto Zmluvy a autorského zákona, a že nebude konať tak, že by mu boli známe práva tretích osôb, ktoré by bránili použitiu autorského diela podľa tejto Zmluvy. V prípade, že sa preukáže uvedené vyhlásenie ako nepravdivé,  je Zhotoviteľ povinný túto právnu vadu na vlastné náklady bezodkladne odstrániť a taktiež zodpovedá objednávateľovi za všetku vzniknutú škodu.
   8. Pre vylúčenie akýchkoľvek pochybností zmluvné strany precizujú, že Objednávateľ je oprávnený autorské dielo používať akýmkoľvek spôsobom smerujúcim k dosiahnutiu sledovaného účelu, teda k dostavbe Stavby KFA, a to ako pre vlastnú potrebu, tak aj pre potrebu všetkých subjektov, ktoré sú akýmkoľvek spôsobom zaangažované v príprave dostavby Stavby KFA, ako aj v samotnej dostavbe Stavby KFA.
6. **DORUČOVANIE A SCHVAĽOVACÍ PROCES**
   1. **Doručovanie.** 
      1. Zmluvné strany sa dohodli, že akákoľvek písomnosť doručovaná v súvislosti s touto Zmluvou sa považuje za doručenú druhej Zmluvnej strane v prípade doručovania prostredníctvom pošty, expres poštovej služby alebo v prípade osobného doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene. Za deň doručenia písomnosti sa považuje aj deň, v ktorý Zmluvná strana, ktorá je adresátom, odoprie do­ručovanú písomnosť prevziať, alebo v ktorý márne uplynie odberná lehota pre vyzdvihnutie si zásielky na pošte, doručovanej poštou Zmluvnej strane, alebo v ktorý je na zá­sielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde, alebo v deň, ktorý je zásielka doručovaná kuriérom vrátená odosielateľovi z dôvodu nemožnosti doručiť zásielku adresátovi z dôvodu obdobnému významu vyššie uvedených poznámok „adresát sa odsťahoval“, alebo „adresát je neznámy“.
      2. **Elektronická komunikácia.** Zmluvné strany sa dohodli na forme elektronickej komunikácie prostredníctvom navzájom oznámených e-mailov, výlučne za účelom zrýchlenia komunikácie a vzájomného informovania sa, pričom Zmluvné strany sa osobitne dohodli na tom, že prostredníctvom tejto elektronickej formy komunikácie je vylúčená akákoľvek zmena Zmluvy alebo vznik akejkoľvek dohody týkajúcej sa DIELA.

V prípade, ak si Zmluvné strany dodatočne neoznámia iné e-mailové adresy platí, že pre Objednávateľa bude možné zaslať e-mail na e-mailovú adresu: \_\_\_\_\_\_\_\_\_\_\_@\_\_\_\_\_\_\_\_\_\_\_\_\_\_ a pre Zhotoviteľabude možné zaslať e-mail na e-mailovú adresu: \_\_\_\_\_\_\_\_\_\_\_@\_\_\_\_\_\_\_\_\_\_\_\_\_\_. Zmluvné strany sú oprávnené poveriť aj iné osoby na komunikáciu prostredníctvom e-mailu vrátane komunikácie so Stavebným dozorom, ktorých e-mailové adresy si vopred písomne oznámia.

* + 1. Pre účely doručovania prostredníctvom pošty sa použijú adresy sídla Zmluvných strán uve­dené v záhlaví tejto Zmluvy alebo v obchodnom registri, ibaže odosielajúcej Zmluvnej strane adresát písomnosti písomne oznámil inú (novú) adresu, určenú na doručovanie písomností.
    2. V prípade akejkoľvek zmeny adresy určenej na doručovanie písomností na základe tejto Zmluvy alebo v súvislosti s touto Zmluvou sa príslušná Zmluvná strana zaväzuje o zmene adresy bezodkladne písomne informovať druhú Zmluvnú stranu.
    3. Prostredníctvom zápisov v stavebnom denníku, telefonicky alebo emailom nebude medzi zmluvnými stranami prebiehať žiadna oficiálna vzájomná korešpondencia.
  1. **Schvaľovací proces**. Zmluvné strany sa dohodli na tomto všeobecnom schvaľovacom procese ako Zmluvnými stranami zavedenom postupe, na základe ktorého budú spoločne postupovať v rámci a za účelom pripomienkovania a schvaľovania akýchkoľvek písomnosti, objednávok, platieb a ďalších dokumentov uvedených v Zmluve (ďalej len „**Listina**“), a to postupom a v lehote uvedenej nižšie, ak nie je iný osobitne zavedený postup alebo lehota v Zmluve.
     1. Objednávateľ je oprávnený vzniesť námietky a pripomienky v lehote piatich (5) pracovných dní odo dňa doručenia Listiny zo strany Zhotoviteľa. Ak Objednávateľ nevznesie v lehote podľa tohto ustanovenia žiadne námietky a pripomienky, platí, že Objednávateľ nemá žiadne námietky a pripomienky k Listine a Listina sa považuje za odsúhlasenú Objednávateľom, o čom Objednávateľ vystaví Zhotoviteľovi písomné potvrdenie Objednávateľa o odsúhlasení Listiny (ďalej len „**Potvrdenie o odsúhlasení listiny**“).
     2. Zhotoviteľ je povinný najneskôr do piatich (5) pracovných dní odo dňa doručenia námietok a pripomienok Objednávateľa k Listine zapracovať všetky námietky a pripomienky Objednávateľa k Listine podľa pokynov Objednávateľa a opätovne predložiť Listinu na odsúhlasenie Objednávateľovi.
     3. V prípade, ak Zhotoviteľ námietky a pripomienky Objednávateľa k Listine riadne a včas nezapracoval podľa pokynov Objednávateľa, je Objednávateľ oprávnený opätovne vzniesť námietky a pripomienky v lehote analogicky podľa bodu 14.2.2. tohto článku, pričom ak Zhotoviteľ 3x po sebe vznesené námietky a pripomienky Objednávateľa k Listine riadne a včas nezapracoval podľa pokynov Objednávateľa, považuje sa to za podstatné porušenie Zmluvy Zhotoviteľom a Objednávateľovi vzniká právo na

1. odstúpenie od Zmluvy a
2. jednostranné určenie obsahu Listiny, ktorá je pre Zhotoviteľa záväzná,

pričom Objednávateľ je oprávnený nevyužiť žiadne z týchto práv a môže so Zhotoviteľom ďalej pokračovať v Schvaľovacom procese.

* + 1. V prípade, ak Zhotoviteľ námietky a pripomienky Objednávateľa k Listine riadne zapracoval podľa pokynov Objednávateľa, je Objednávateľ povinný predloženú Listinu odsúhlasiť v lehote analogicky podľa bodu 14.2.2. tohto článku, o čom Objednávateľ vystaví Zhotoviteľovi Potvrdenie o odsúhlasení Listiny.
    2. Odsúhlasenie Listiny Objednávateľom a vystavenie Potvrdenia o odsúhlasení Listiny má   pre Zmluvné strany záväzný charakter. Schvaľovacím procesom môže dôjsť k vzniku, zmene alebo zániku výlučne tých práv alebo povinností, ktoré Zmluva s týmto procesom spája.

1. **ZÁVEREČNÉ USTANOVENIA**
   1. **Rozhodné právo.** Táto Zmluva sa spravuje zákonmi Slovenskej republiky bez prihliadnutia ku kolíznym normám. Právne vzťahy neupravené touto Zmluvou sa riadia najmä ustanoveniami Obchodného zákonníka č. 513/1991 Zb. v znení neskorších predpisov a súvisiacimi predpismi, Občianskeho zákonníka č. 40/1964 Z. z. v znení neskorších predpisov a ostatných všeobecne záväzných právnych predpisov.
   2. **Právomoc súdov.** Súdy Slovenskej republiky majú výlučnú právomoc na rozhodovanie akýchkoľvek sporov týkajúcich sa tejto Zmluvy.
   3. **Písomná dohoda**. Táto Zmluva sa môže meniť alebo zrušiť iba dohodou Zmluvných strán v písomnej forme.
      1. Zmluvné strany sú povinné strpieť výkon kontroly / auditu súvisiaceho s plnením predmetu Zmluvy kedykoľvek počas platnosti a účinnosti tejto Zmluvy, ako aj počas platnosti a účinnosti zmluvy o podpore národného športového projektu v príslušnom roku, a to oprávnenými osobami a poskytnúť im všetku potrebnú súčinnosť. Oprávnenými osobami sú najmä:
         1. Ministerstvo školstva, vedy, výskumu a športu Slovenskej republiky a ním poverené osoby (auditné útvary),
         2. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
         3. Orgán auditu, jeho spolupracujúce orgány a osoby poverené na výkon kontroly / auditu,
         4. splnomocnení zástupcovia Európskej Komisie a Európskeho dvora audítorov,
         5. Orgán zabezpečujúci ochranu finančných záujmov EÚ,
         6. osoby prizvané orgánmi uvedenými v písm. a) až f) v súlade s príslušnými právnymi predpismi SR a EÚ.
   4. **Oddeliteľnosť.** Ak by ktorékoľvek ustanovenie tejto Zmluvy bolo považované súdom alebo správnym orgánom za úplne alebo čiastočne neplatné, odporovateľné, nevymožiteľné alebo nerozumné, bude v rozsahu tejto neplatnosti, odporovateľnosti, nevymožiteľnosti alebo nerozumnosti považované za oddeliteľné a ostávajúce ustanovenia Zmluvy a zostávajúca časť tohto ustanovenia si zachová platnosť a plnú účinnosť.
   5. **Úplná dohoda.** Táto zmluva tvorí úplnú dohodu medzi Zmluvnými stranami týkajúcu sa predmetnej záležitosti. Podpisom tejto Zmluvy zanikajú všetky predchádzajúce písomné a ústne dohody súvisiace s predmetom tejto Zmluvy a žiadna zo Zmluvných strán sa nemôže dovolávať zvláštnych v tejto Zmluve neuvedených ústnych dojednaní a dohôd.
   6. **Rovnopisy.** Táto Zmluva bola vyhotovená v štyroch (4) rovnopisoch, po dvoch (2) rovnopisoch pre každú Zmluvnú stranu.
   7. **Prílohy.** Neoddeliteľnou súčasťou tejto Zmluvy sú nasledujúce prílohy:
2. Príloha č. 1: Zoznam subdodávateľov
3. Príloha č. 2: Zoznam expertov
4. Príloha č. 3: Cenová tabuľka – výkaz výmer
5. Príloha č. 4: Projektová dokumentácia (v elektronickej podobe na dátovom nosiči) *[v rámci postupu pred uzatvorením zmluvy bude do tejto prílohy doplnený text z časti B. súťažných podkladov, príloha B.1 súťažných podkladov a prípadné vysvetlenia, ktoré boli počas verejného obstarávania realizované]*
   1. **Účinnosť.** Táto Zmluva nadobúda platnosť dňom podpisu oboma Zmluvnými stranami. Zmluvné strany sa dohodli, že Zmluva zverejnená v súlade so všeobecne záväznými právnymi predpismi nadobúda účinnosť dňom nasledujúcim po dni jej zverejnenia.
   2. **Spoločné vyhlásenia**. Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že Zmluvu neuzavreli ani v tiesni, ani za nápadne nevýhodných podmienok, že si obsah Zmluvy dôkladne prečítali a že tento im je jasný, zrozumiteľný a vyjadrujúci ich slobodnú, vážnu a spoločnú vôľu, a na znak súhlasu ju vlastnoručne podpisujú.

**Objednávateľ: Zhotoviteľ:**

V Košiciach, dňa \_\_\_\_\_\_\_\_\_\_\_\_ V \_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Košická Futbalová Aréna a.s.**

Mgr. Marcel Gibóda, predseda predstavenstva

V Košiciach, dňa \_\_\_\_\_\_\_\_\_\_\_\_ V \_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Košická Futbalová Aréna a.s.**

Mgr. Dominik Karaffa, člen predstavenstva

V Košiciach, dňa \_\_\_\_\_\_\_\_\_\_\_\_ V \_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Košická Futbalová Aréna a.s.**

Mgr. Marián Horenský, člen predstavenstva